Toiota predstavila najmanji automobil na vodonik na svetu – Danasnje\nHome/Automobili/Toiota predstavila najmanji automobil na vodonik na svetu\n0 29,404 2 minuta citanja\nTojota je skinula poklopce sa svog modela Mirai limuzine na daljinsko upravljanje razmerom 1:10 – i, kao i njegov veliki brat, zaista ga pokreće vodonična gorivna ćelija.\nNapravljeno od strane tehnološke kompanije Bramble Energi i japanskog proizvođača modela Tamiia, vozilo je podržano šasijom koja je dostupna u prodaji. Međutim, plastična karoserija i pogon na kopče su u potpunosti napravljeni po meri.\nDvostruki električni motori šalju približno 0,02 kV (20 vati) na sva četiri točka, a dva zamenljiva kanistera vodonika od oko 12 ml omogućavaju maksimalni domet vožnje od približno 14 km (na osnovu tvrdnji da automobil može da putuje „dvostruko dalje“ od obične baterije- napajani ekvivalent).\nPortparol Toiote – koja je poslednjih godina sporo prelazila na električne automobile na baterije, umesto toga ulažući velika sredstva u tehnologiju gorivih ćelija i svoje osnovne benzinsko-električne hibridne sisteme – rekao je: „Automobili su vrh ledenog brega za Toiotu u uslovi napretka ka vodoničnom društvu.\n„Vodonik će igrati ključnu ulogu u ispunjavanju naših budućih energetskih potreba, donoseći vožnju bez emisija i za velike gradove i za mala sela. Omogućava nam da skladištimo obnovljivu energiju i da je lako transportujemo, tako da se može koristiti na zahtev za napajanje raznih industrija.\n„U saradnji Toiote širom Evrope sve više ćete videti probe autobusa, vozova, čamaca na gorivne ćelije i, ko zna, možda čak i domova… Prihvatili smo ovaj izazov da bismo se zabavili i pokazali šta se može uraditi sa gorivnim ćelijama i mislimo da su rezultati odlični!“\nToiota Mirai pune veličine pokreće jedan električni motor koji šalje 134kV/300Nm na prednje točkove preko jednobrzinskog menjača. Ovo omogućava da se sprint od 0-100 km/h završi za traženih 9,2 sekunde, na putu do elektronski ograničene maksimalne brzine od 175 km/h.\nTri rezervoara za vodonik (sposobna da skladište 5,6 kg kombinovano) održavaju litijum-jonsku bateriju od 1,2 kVh stalno dopunjenom, omogućavajući domet od 647 km u američkom ciklusu EPA testiranja. Ranije ovog meseca, primer je prešao 1360 km bez dopunjavanja goriva koristeći tehnike vožnje „hipermiling“.\n2021 Mazda BT-50 Thunder pregled\nBrzi i žestoki Mitsubishi Eclipse biće prodat na aukciji


Od shared hostinga do cloud infrastrukture: kako izgleda prelazak jednog e-commerca u oblak | Mainstream\nCloud, E-commerce, Hosting, Infrastructure\nJedan od ključnih trendova sa kojima se srećemo je ekspanzija online kupovine, koju je dodatno ubrzala kovid pandemija – u svetu, ali i u Srbiji. Zato se nismo iznenadali kada nam se obratio vlasnik jedne online prodavnice namenjene američkom i kanadskom tržištu. Kako bi ispratila nagli rast i odgovorila na izazove nove dinamike poslovanja, kompanija je odlučila da migrira svoj e-commerce biznis sa hibridne na cloud infrastrukturu. U nastavku pročitajte šta je prethodilo ovom procesu, kako je izgledao i koje su glavne prednosti cloud migracije.\nEkspanzija vežbanja kod kuće i rastući zahtevi web shopa\nWebshop klijent je godinama poslovao stabilno, uglavnom beležeći rast porudžbina tokom proleća i ranog leta, u skladu sa sezonalnošću tipičnom za primarnu delatnost. Kao online prodavnica opreme i odeće za fitnes, web shop je imao najviše poseta i najveći promet u periodu od februara do avgusta. Dolaskom kovid pandemije ovaj trend se izmenio. Nakon očekivanog mirnog perioda, klijentov web shop od sredine maja 2020. je počeo da beleži rast porudžbina i do preko 200% u odnosu na 2019. Usled ovakvog rasta pokazalo se da jedan aktivni server na shared hostingu nije dugoročno dobro rešenje za online prodavnicu u ekspanziji.\nOsigurajte pravo hosting rešenje za vaš e-commerce i obezbedite stabilan rast. Zakažite besplatnu konsultaciju sa našim stručnim timom\nCiljevi: brzo, isplativo i fleksibilno cloud rešenje\nTemeljna analiza prethodi svakoj migraciji na cloud, a u ovom projektu bilo je važno i da se izbegnu greške karakteristične za e-commerce industriju. Krenuli smo od analize dnevnih, nedeljnih i mesečnih zahteva na klijentovoj prodavnici, odnosno od workload analize. Poseban fokus je bio na alatima, aplikacijama i servisima koji imaju uticaj na serverski protok podataka, od e-commerca do platformi za online plaćanja.\nAnaliza je pokazala da postoji nekoliko dnevnih “pikova” online prodavnice, koji u proseku traju oko 6 sati. Posledično, klijent je u proseku 18 sati dnevno plaćao za korišćenje veće (samim tim i skuplje) instance nego što je potrebno.\nImajući u vidu prirodu biznisa i opterećenost sajta, implementiran je na Azure App Service sa Azure Database-om za MySQL. Ova PaaS rešenja su visoko dostupna i skalabilna, što ih čini idealnim rešenjem za male e-commerce biznise koji su iskusili iznenadan rast.\nAplikacija i baza podataka klijenta na istom serveru morali su biti podeljeni u dvoslojnu arhitekturu. Na ovaj način, infrastruktura će se lakše prilagođavati daljem rastu zahteva implementacijom horizontalnog skaliranja. Sa druge strane, klijentova aplikacija rađena u PHP frameworku je bila idealan kandidat za Azure App Service, PaaS servis u Azuru koji omogućava hosting infrastrukture za različite tipove softverskih rešenja. Azure App Service pojednostavljuje primenu koda, kao i testiranje novih verzija aplikacije. Ovaj servis uključuje brojna sigurnosna rešenja i funkcionalnosti kojima upravlja Microsoft, a koji su ključni za bezbedni protok informacija na online platformi kao što je web prodavnica.\nObzirom da je svaka poseta prodavnici potencijalna kupovina, opredelili smo se da uključimo i Azure Cache for Redis, fully managed servis koji omogućava „hendlovanje“ miliona jedinstvenih zahteva po sekundi sa potencijalnom latencijom ispod mili-sekunde.\nOptimizacija i priprema za dalji razvoj\nNagli rast poseta i transakcija klijenta je mesečno koštao 250 dolara. Pri tome kompanija nije bila u mogućnosti da obezbedi adekvatne odgovore na „pikove“ u potražnji, dok su u periodima manje potražnje serverski kapaciteti u velikoj meri ostajali neiskorišćeni. Migracijom na cloud troškovi su se neznatno uvećali, ali je aplikativni sloj dobio automatsku skalabilnost i mogućnost da isprati više istovremenih sesija. Azure Database for MySQL je visoko dostupan servis koji je omogućio robusniji sloj baze podataka, dok zahvaljujući load balancing rešenju dodavanje novih aplikacija ne utiče na produkcioni sistem.\nDodatna prednosti nove cloud infrastrukture za klijenta ogleda se u staging i development okruženju za testiranje novih funkcionalnosti i verzija aplikacije. App Service automatski i bez naknade nudi dodatne slotove za App Service plan. Drugim rečima, za klijenta nema dodatnih troškova development okruženja, a development infrastruktura je ista kao produkciona, čime se smanjuje mogućnost za potencijalne greške u konfiguraciji i probleme između okruženja.\nPrelaskom na cloud, ovaj e-commerce obezbedio je i dobru osnovu za dalji razvoj svoje aplikacije i implementirao je DevOps procese koji će ubrzati buduću ekspanziju online biznisa.


Šest decenija Organizacije invalida rada u Knjaževcu | Ist Media\n07:13: PM Friday September 18, 2020\nŠest decenija Organizacije invalida rada u Knjaževcu\nObjavljeno 27. June 2015. at 08:59 piše Ist Media\nKNJAŽEVAC, (IST Media, S.Todorović) Opštinska organizacija invalida rada (OOIR) iz Knjaževca proslavila je jubilej, 60 godina postojanja i rada. Sa razvojem industrije i rudarstva na teritoriji opštine Knjaževac, u posleratnim godinama, javila se potreba za formiranjem organizacije, koja će pored sindikata, štititi interese i prava invalida rada.\nVanja Dikov – predsednik invalida Vidinskog okruga Bugarska i Ljubinko Tošić Knjaževac\nU dogovoru sa tadašnjom sindikalnom organizacijom, negde 1955. godine, formiran je Aktiv invalida rada. Organizacija neprestano raste i razvija se, da bi 1982. godine, stupanjem na snagu Zakona o društvenim organizacijama, OOIR dobila status Društveno pravnog lica.\nPrvi predsednik, tada Opštinskog odbora, u periodu od 1955. do 1969. godine bio je Miodrag Marjanović, a blagajnik Ratomir Jovanović, zvani Ratko Urednik. Sadašnji predsednik je Ljubinko Tošić, koji je u prvom mandatu funkciju obavljao u periodu od 2004. do 2006. godine. U drugom, na mestu “prvog čoveka” ove organizacije, nalazi se od 2010. godine.\nProšlo je 60 godina života i rada Opštinske organizacije invalida rada. Promenilo se više skupština, upravnih odbora i predsednika, ali je svako od njih, u granicama svojih htenja i mogućnosti, dao svoj doprinos.\nOd nekada malog aktiva, sa desetinama članova, danas OOIR ima veliku i snažnu organizaciju, koja u svom sastavu ima 21 mesnu organizaciju, od kojih su 18 seoskih i 3 na teritoriji grada. Polovina članova aktivno učestvuje u radu mesnih organizacija, redovno plaća članarinu i koristi određene pogodnosti. Kao socijalno-humanitarna organizacija, neprestano vrši snabdevanje svojih članova životnim namirnicama i ogrevom.\n“Za proteklih 5 godina, obezbedili smo i isporučili našim penzionerima na odloženo plaćanje na 3 do 8 meseci prehrambenu robu u količinama od 126 tona i uglja 3.507 tona. Naše usluge koristio je bar jednom svaki šesti penzioner od ukupnog broja invalida, penzionera i osoba sa invaliditetom”, – rekao je Ljubinko Tošić, predsednik ove organizacije.\n“Pored invalida rada, naša organizacija pomaže i osobe sa invaliditetom, tako da je dopunom i usvajanjem Statuta usvojen i nov, pun naziv: Opštinska organizacija invalida rada i osoba sa invaliditetom”, dodao je Tošić.\nOrganizacija ima odličnu saradnju sa Savezom invalida rada Srbije, lokalnom samoupravom, istovetnim organizacijama sa prostora Timočke krajine i delom Niškog regiona i nekim gradovima iz Bugarske, kao što su Vidin, Belogradčik, Kula i Pleven.\nPotpisivanje Povelje o druženju i međusobnoj saradnji – Aleksinac i Knjaževac


Penzije prima 37 stogodišnjaka u Srpskoj: Prijedorčanin porodičnu penziju ima već 67 godina - PrijedorDanas.com - Prijedorski gradski portal\nadmin July 14, 2020 Penzije prima 37 stogodišnjaka u Srpskoj: Prijedorčanin porodičnu penziju ima već 67 godina2020-07-14T20:20:50+02:00 Život\nPotvrdili su ovo u Fondu PIO RS, iz kojeg su istakli da je u pogledu polne strukture najstarijih korisnika, što se tiče godina života, znatno više žena – 25, dok je muškaraca koji imaju životni vijek duži od 100 godina 12.\n“Najstariji korisnik prava na penziju u pogledu godina života ima 108 godina. Riječ je o korisnici prava na porodičnu penziju rođenoj davne 1912. godine, čije je prebivalište u Vojvodini, u Srbiji. Ona porodičnu penziju prima 44 godine, još od 1976. godine. Najstariju korisnicu po godinama života slijedi 104-godišnji korisnik invalidske penzije, takođe nastanjen u Vojvodini. Rođen je 1916. godine, a penziju prima više od pola vijeka, pune 53 godine”, rekli su u Fondu PIO RS.\nU Fondu PIO kažu za “Nezavisne” da najstariji korisnik prema godinama života nije istovremeno i korisnik sa najdužim periodom korištenja prava na penziju.\n“Sa 67 godina uživanja penzije, po tom elementu, prvi je korisnik sa područja Prijedora rođen 1939. godine, a pravo na porodičnu penziju ostvario je daleke 1953. godine. Po dužini perioda korištenja prava na penziju, sa 66 godina, slijede jedna korisnica sa prebivalištem u Federaciji BiH i druga sa područja Prijedora”, kažu u Fondu PIO RS.\n“Jedan broj penzionera ima dovoljno primanja da može da živi od njih, da sebi priušti i zdravstvene, kulturne i druge potrebe. Međutim, ima veći broj onih koji ne mogu sebi da priušte ni za ishranu, a kamoli neke veće životne potrebe”, rekao je Rakulj.\n“Uglavnom je tu riječ o penzionerima koji su stekli invalidske penzije. Jasno je da penziju najduže uživaju oni koji su u invalidskoj penziji, pa onda oni u porodičnoj, a najkraće u penziji uživaju starosni penzioneri, odnosno oni koji su svoje penzije zaradili tokom svog radnog vijeka”, pojasnio je Rakulj.\n« Skupština grada Prijedora: Usvojene odluke o kreditnim zaduženjima od 8,6 miliona KM – FOTO\nNa graničnom prelazu Gradiška uhapšeno lice koje Policijska uprava Prijedor potražuje zbog prevare »


Ovo će ujedno biti i prilika da iz prve ruke saznate iskustva studenata koji su tokom prethodne godine boravili u inostranstvu u organizaciji IAESTE-a. Prezentacije će održati studenti arhitekture, elektrotehnike i tehnologije. Takođe ćete moći da dobijete sve informacije o pripremi neophodne dokumentacije i da se upoznate sa planom aktivnosti u narednom periodu kao i da saznate više o volontiranju u okviru IAESTE organizacije.\nNa medjunarodnoj godišnjoj konferenciji održanoj na Kipru prošlog meseca bilateralna razmena je obavljena sa više od 40 zemalja širom sveta. Najviše mesta za usavršavanje je obezbedjeno u zemljama Evropske unije, zatim u Brazilu, Indiji, Tajlandu, Omanu i Japanu... Najveći broj mesta je u oblasti arhitekture, zatim IT-a, elektrotehnike, tehnologije i mašinstva. Rezultati razmene bi bili značajno bolji da nije izostala podrška države. Iako Srbija i dalje zauzima veoma značajno mesto u okviru medjunarodne asocijacije izostanak podrške državnih institucija, pre svega Ministarstva prosvete, se odrazio na obim razmene!\nRaspodela mesta po fakultetima će se obaviti tokom sledeće sedmice, a detaljan raspored će biti objavljen na ovom mestu. E-mail sa informacijama i instrukcijama za pregled obezbeđenih mesta za usavršavanje će biti poslat svim kandidatima pre raspodele.


U Areni 245 pacijenata, porast prijema i teže kliničke slike – Srbija NAŠA Zemlja\nU Areni 245 pacijenata, porast prijema i teže kliničke slike\nby admin February 15, 2021, 9:24 am 1.5k Views\nOd 25.oktobra kroz Arenu prošlo 3.020 kovid pacijenata, a 2.775 je izlečeno, dok je oko 220 obolelih premešteno u intezivne nege drugih kovid bolnica.\nDoktor Bogdanović kaže da je do pre dve nedelje bio jednak broj prijema i otpusta, od 20 do 30 dnevno, a da je broj pacijenata bio smanjen na oko 200, dok je poslednjih dana broj prijema u porastu.\n”Najverovatniji razlog je taj što su se ljudi opustili, mnogi koji su primili vakcinu nisu ispoštavovali preporuke lekara da se pridržavaju mera dok ne prime i drugu dozu. Često nam dolaze pacijenti koji su se zarazili posle prve doze, a imunitet se razvija tek nakon dve-tri nedelje od druge doze”, rekao je Bogdanović za Tanjug.\n“U Areni su pacijenti sa srednje teškom i teškom kliničkom slikom, a najveći broj onih koji zahtevaju kiseoničku potporu je na centralnom dovodu kiseonika, dok je manji broj pacijenata na terapiji koncentratorom kiseonika”, dodao je Bogdanović.\nKako kaže, u odnosu na raniji period, sada je najviše pacijenata starije životne dobi, od 60 do 90 godina, s brojnim hroničnim bolestima, ali ima i mlađih pacijenate, između 20 do i 40 godina, sa težom kliničkom slikom.\n”Dešava se vrlo često da pacijenti dođu sa obostranom upalom pluća i visokim parametrima upale, tako da već po samom prijemu krećemo sa agresivnom terapijom u lečenju”, naveo je Bogdanović.\nNajstariji pacijent u Areni ima 91 godinu i u stabilnom je stanju, a najmlađi ima 24 godine.\n”Naš najstariji pacijent je imao 94 godine i uspešno je izlečen, a najmlađi je imao 17 godina”, kazao je Bogdanović.\nOn je rekao da strahuje od pogoršanja epidemiloške situacije posle praznika i apelovao na građane da se ne opuštaju i da se pridržavaju propisanih mera.\n”To znači da ne treba praviti nepotrebne socijalne kontakte, veselja, žurke, kao što vidimo poslednjih dana, da izbegavaju gužve na skijalištima, planinama… Lekari skoro godinu dana neumorno rade, ali nam je potrebna i pomoć građana, zato ih molim za još malo strpljenja i discipline kako bismo kontrolisali epidemiju”, poručio je Bogdanović.\nZahvalio je svim medicinskim radnicima, nemedicinskom osoblju i komandi privremene bolnice u Areni koji i na državni praznik, kako kaže, neumorno rade na lečenju pacijenata.


Home/SPEKTAR/Časlav Koprivica: Sada je razlog postojanja Crne Gore da bude antisrpski i antiruski geopolitički servis Zapada\nProces formiranja Vlade Dritana Abazovića, baš kao i prethodne izvršne vlasti kojom je rukovodio Zdravko Krivokapić, dokazuje, kako tvrdi Koprivica, da politički sistem Crne Gore predstavlja svojevrsnu vrstu igrokaza, predstave ili cirkusa koji ima za cilj da obesmisli institucionalizaciju narodne volje većinske Crne Gore.\n– Način na koji je ova Vlada obrazovana ukazuje na to da se ničemu dobrom i valjanom ne može nadati većinska Crnu Goru koja se na poslednjim izborima izjasnila onako kako se izjasnila. Pokazuje se u stvari da čitav politički sistem Crne Gore predstavlja jednu vrstu igrokaza, predstave ili cirkusa koji služi tome da ne bude reprezentativan za ono što hoće građani Crne Gore i to je tako od najkasnije, a vjerovatno i prije, referenduma o tzv. nezavisnosti Crne Gore – ukazao je Koprivica i dodao:\n– Kadrovski sastav nove Vlade potpuno je nevažan, jer ona nije obrazovana, niti zamišljena da vlada i predstavlja izraz suverene volje građana Crne Gore, zato što ono što se zove državom Crnom Gorom ne predstavlja suvereni entitet. Imamo na djelu svojevrsni apsurd činjenice da je ona formalno suverena, a suštinski nema nikakav kapacitet. To smo vidjeli svojevremeno kada je Filip Vujanović bio proglašen za pobjednika predsjedničkih izbora, iako je izgubio od Miodraga Lekića. Izbori u Crnoj Gori su svojevrsni ritual desuverenizacije, iako su se ljudi koji su se zalagali za njenu nezavisnost zvali suverenistima- naveo je Koprivica.\n– Uloga SNP-a u novonastalim politilčkim okolnostima u Crnoj Gori se može opisati kao sramotna kolaboracija. Kada vidite ko je predsjednik i ko su članovi te Vlade, primjećuje se kontinuitet sa ideologijom koja je poražena na posljednjim izborima. Zbog toga je najveća odgovornost na političkim predstavnicima koji bi trebalo da reprezentuju glasove većinske Crne Gore. Problem je u tome što će Zapad po svoj prilici, ukoliko se nešto radikalno ne promijeni, nalaziti uvijek među predstavnicima do 30. avgusta 2020. opozicionih poslanika one koji će biti spremni da sa njim kolaboriraju- rekao je Koprivica.\nProces razdržavljavanja Crne Gore započeo je21. maja 2006.\n– Ako je u kampanji za referendum Milo Đukanović govorio o obnovi državnosti Crne Gore, sada jasno nakon 17 godina vidimo da se to ispostavilo kao uspostavljanje njene razdržavnosti. Vlast u njoj nema legitimnost, kao što je nema ni država Crna Gora koja je napravljena na referendumu koji je pokraden i podržan od Zapada, a sve u zbog ciljeva SAD i NATO pakta.\n– Dovoljno je da vlast u Crnoj Gori odobre, odnosno konstruišu predstavnici najuticajnijih zemalja Zapada i ona se fino ustoliči i onda vlada u skladu sa očekivanjima onih koji su je napravili. Drugim riječima, iz ovoga što imamo kao iskustvo tzv. samostalne Crne Gore možemo reći da je ona svojevrsni antisrpski i antiruski geopolitički servis Zapada. To je pravi i jedini razlog njenog postojanja – smatra Koprivica.\n– Volja građana Crne Gore obrnuto je srazmjerna unosnosti posla političke klase u Crnoj Gori čiji je razlog ili smisao djelovanja da kolaboracijom sa diplomatsko-obavještajnim Zapadom ne dopusti da se ikada politički institucionalizuje istinska volja građana Crne Gore, sve dok se osjeća ili zna da je ona većinska i srpska. A u međuvremenu, dok imamo tu situaciju razilaženja između institucionalne realnosti i realnosti volje građana, treba raditi na terenu, posredstvom dukljanske političke, kulturne i medijske kamarile da se proizvede nova situacija u kojoj će većinska biti antisrpska volja građana Crne Gore.\n– Kada bi se to desilo, to bi značilo da je došlo do konsolidovanja, sa stanovišta interesa Zapada, geopolitičkog statusa Crne Gore. Dok god se to ne desi, oni će morati da se dovijaju i sprovode ovakve zahvate i bojim se, ako se nešto radikalno ne bude preduzelo da se dekonstruiše ovaj mehanizam, da će se on i ubuduće nastaviti. Zapad želi da se produži situacija u kojoj se građani Crne Gore ne pitaju kakva će im biti vlast, jer je unaprijed odlučeno da ona mora biti poslušnička i pronatovska- rekao je Koprivica.\n– Istorijska pobjeda građana Crne Gore nad tim sistemom su bile litije. Na taj način se pokazalo da se unutar institucija Crne Gore jako teško može dekonstruisati sistem koji je nametnut spolja. To je jedna stvar, a druga stvar, jako je važno da postoji povišena odgovornost predstavnika srpskog naroda, odnosno onih građana Crne Gore koji se ne smatraju Dukljanima. Oni moraju shvatiti ono što Zdravko Krivokapić nije uspio ili nije želio: da se potvrda legitimnosti vlasti u Crnoj Gori ne vadi po stranim ambasadama.\n– Dok god predstavnici autentične većinske volje građana ne budu učinili sve da se institucionalizuje ono što je stvarno raspoloženje građana i dok se ne preduprijede i minimalizuju krađe kojih je bilo i na poslednjim izborima 30. avgusta 2020. godine, Crna Gora neće moći naprijed.\nZapad je podesio stvari da sve zavisi od jednog ili dva poslanička glasa, da bi se moglo u slučaju da nešto krene „naopako“ primijeniti i plan B i da onda zapravo jednom vrstom rokada ili tehničkih promjena na kraju dođe do onoga do čega je njima zapravo stalo, a to je da imaju kontrolu nad prostorom Crne Gore i da se očuva ono što je vrhunski interes Zapada – da Crna Gora ne bude srpska država, odnosno da predstavlja geopolitički čep izlaska Srbije i srpskog naroda na mora, na način što će se u nedogled prolongirati i perpetuirati situacija u kojoj će se Srbi iz Crne Gore osjećati u jednoj vrsti identitetskog zatvora u, od NATO okupiranoj, Crnoj Gori – zaključio je Koprivica.


Za zaposlenje u Graničnu policiju uzimali i do 20.000 KM | Trebinje Live\nTri osobe u petak su uhapšene u akciji kodnog naziva "Konak" zbog zloupotrebe položaja i primanja poklona i drugih oblika koristi, odnosno primanja nagrade radi trgovine uticajem.\nRaković je, navodno, uhapšen na naplatnim kućicama auto-puta s većom količinom novca. Inače, Raković je radio u Centralnom istražnom odjeljenju Granične policije BiH, a bio je predložen i za Policijsku medalju za hrabrost.\nSIPA je ušla i u Ministarstvo bezbjednosti BiH, a prema saznanjima "Nezavisnih novina" i u kancelariju pomoćnika ministra Ermina Pešte, koji je član Komisije za prijem kadeta Granične policije. Navodno je saslušana i Jelena Savčić.\n"Policijski službenici SIPA u petak su došli u Ministarstvo bezbjednosti BiH i obavili razgovor sa navedenim zaposlenim Ministarstva, koji su bili članovi komisije za provođenje procedure prijema kadeta. Ostale informacije će biti dostupne kada SIPA i Tužilaštvo BiH provedu istragu i druge radnje iz svoje nadležnosti", saopšteno je iz ovog ministarstva.\nPodsjećamo, nedavno se pojavila informacija da su ministar bezbjednosti BiH Selmo Cikotić, direktor OBA Osman Mehmedagić, v.d. direktora Federalne uprave policije Ensad Korman, šef Kancelarije za borbu protiv korupcije i upravljanje kvalitetom Erduan Kafedžić i savjetnik u Kancelariji Erika Larsona dobili pismo u kojem se otkrivaju neregularnosti u vezi s aktuelnim konkursom za prijem kadeta u Graničnoj policiji BiH.\n"Nezavisnim novinama" u petak je iz Agencije za istrage i zaštitu (SIPA) BiH rečeno da su oni izveli akciju po nalogu Suda i Tužilaštva BiH.\nIzgorjelo vozilo u Bregovima\nIzgorjelo vozilo policijskog inspektora\nTrebinjac povrijeđen u saobraćajnoj nezgodi u Zasad polju\nLišeno slobode 7 lica, pretresi i u Trebinju\nPoliciji lažno prijavili da je ispod vozila u Luču postavljena eksplozivna naprava


Pahoru smo pokazali kako melje mašinerija ove vlasti - Istinomer\nDanica Vučenić 29. 1. 2019.\nŠta su tačno predstavnici Demokratske stranke (DS) predali u Skupštini Srbije predsedniku Slovenije Borutu Pahoru kada su mu prišli u hodniku, mimo protokola i kada su se izvinili što neće prisustvovati posebnoj sednici parlamenta, povodom njegove posete Srbiji? U kratkom razgovoru za Istinomer, poslanica DS Maja Videnović objasnila je da su “poslanici opozicije i DS želeli da predsedniku prijateljske zemlje, članici Evropske unije (EU), predaju poruku građana Srbije koji već dva meseca protestuju, sada u skoro 50 gradova Srbije, boreći se za slobodu i demokratiju“.\nKakva je konkretna sadržina “knjižice“ koju ste mu uručili?\nBorutu Pahoru smo predali brošuru koju smo nazvali „Knjiga protesta“. U njoj se nalazi sve ono protiv čega su građani i građanke Srbije ustali. U brošuri su činjenice o napadima na novinare i na novinarke, na medije, napadima na političke protivnike, uključujući i pokušaj ubistva Borka Stefanovića. Kroz brošuru je pojašnjena mašinerija, koju je ova vlast dovela do savršenstva, a koja melje ne samo političkog protivnika, već i građanina koji se usudi da misli drugačije. Predali smo i proglase profesora fakulteta širom Srbije, koji su podržali proteste građana i fotografije sa porukama protesta iz svih gradova. Želeli smo da pocrtamo da je borba za demokratsku, za evropsku Srbiju, naša borba. Iako je potpuno jasno da sami sa građanima moramo da se za to izborimo, važno je da naši prijatelji u Evropi, imaju jasnu sliku sve većeg i većeg broja građana koji na ulicama traže demokratsku i uređenu Srbiju.\nŠta ste rekli predsedniku Pahoru dok ste mu u holu Skupštine Srbije predavali tu “Knjigu protesta“?\nDok je predsednica skupštine davala naredbu obezbeđenju da nas pomeri, mi smo gostu iz Slovenije, u kratkom dvominutnom, više susretu nego razgovoru, rekli da mu predajemo poruke građana Srbije koji se već dva meseca na ulici bore za demokratiju. Važno je da to Borut Pahor zna, jer između ostalog, dolazi iz partije koja je podržavala napore građana Srbije i ranije. Podsećam da je poslanica Evropskog parlamenta Tanja Fajon, godinama unazad u komunikaciji sa nama, da je zahvaljujući njoj u Izveštaj o napretku Srbije ušla Savamala i pitanje slobode medija i izražavanja. To smo mu sve rekli, on se zahvalio i primio “Knjigu protesta“ i verujem da će se sa njom detaljno upoznati.\nKakav je konkretan domet ovog čina, imajući u vidu da EU, do sada nije pokazala, bar ne javno, interesovanje za dešavanja unutar Srbije?\nDomet je da skrenemo pažnju na sve što se dešava. Ali, ne želimo da skrećemo pažnju žaleći se, jer ovde je reč o borbi za normalnu, uređenu, evropsku i demokratsku Srbiju. Pošto su nam članice EU saveznice, mislim da je i njihova dužnost da budu upoznati sa onim za šta se ogroman broj građana Srbije bori. Takođe, domet je i pitanje naše obaveze, kao opozicionih poslanika da svakog dana ukazujemo evropskim i svetskim partnerima šta se ovde dešava. Dakle, ne kukamo i ne ružimo zemlju, već to radimo jer je volimo.\nDa li imate bilo kakva očekivanja od predstavnika EU u pogledu unutrašnjih prilika u Srbiji?\nMi imamo kontinuiranu komunikaciju sa evropskim partnerima, sa poslanicima iz svih evropskih zemalja. Reakcije predstvanika EU nisu onakve kakve možda očekuju građani, ali to je razumljivo.\nA zašto je razumljivo?\nZato što EU ima hiljadu problema i priorioteta, ali je i činjenica da se poslednje dve, tri godine ozbiljne primedbe beleže u izveštajima o napretku. U tom smislu, uz borbu za demokratizaciju, važni su i naši kontakti sa evropskim prijateljima. I zato smatram da, umesto da ispoljavamo žal za tim što nema zvanične reakcije Evrope, opoziconi poslanici treba da komunikaciju sa evropskim institucijama shvate kao obavezu više. Dakle naš je posao da poslanicima Evropskog parlamenta i predstavnicima institucija poput Evropske komisije, Saveta Evrope, OEBS-a, prenosemo poruke građana Srbije i činjenice o dešavanjima. I to ne da bismo ružili Srbiju i ispoljavali mržnju, kako to režim koji guši slobodu u demokratiju želi da predstavi, već da bismo ukazali šta se u zemlji, koja je kandidat za članstvo u EU dešava i protiv čega se bore građani. Istovremeno, duboko verujem da temelji i vrednosti koje ta unija predstavlja treba da budu temelji i vrednosti izgradnje nove demokratske Srbije posle režima Aleksandra Vučića.\nMislite li da bi EU možda bila osetljivija na dešavanja u Srbiji da je najveći opozicioni blok, Savez za Srbiju, pokazao više evropskog duha odnosno da EU u njemu vidi jasnu alternativu?\nMoja partija DS deo je Saveza za Srbiju i ja verujem da partneri iz EU znaju da je ona garant toga da ćemo se zalagati za evropsku Srbiju. Sa druge strane, jasno je da vlast Aleksandra Vučića samo deklarativno prihvata evropske integracije i da ih lažno sprovodi. Jer vlast krši sve što su proklamovani ciljevi i zadaci postavljeni u poglavljima 23 i 24. Konačno, građani ove zemlje su ustali zalažući se upravo za ispunjavanje obaveza Srbije iz poglavlja 23 i 24 odnosno zbog potreba da imamo nezavisno pravosuđe, umesto partijskog, zbog potrebe da postoji sloboda izražavanja i sloboda medija, zbog potrebe i obaveze da imamo nezavisno i pravovremeno informisanje.\nDemokratska stranka Maja Videnović protesti Skupština Srbije


Magična pošta – Da li znate šta je Magical mail Srbija? – Pitajte Defektologa\nProjekat Magical Mail je pokrenula devojka Anđelika iz Irske sa željom da se deca sa smetnjama u razvoju i hroničnim bolestim širom sveta ne osećaju usamljeno. Njena ideja je da svako dete koje je prijavljeno jednom (ili više puta) mesečno dobije poštu od nekoga.\nU saradnji sa Anđelikom od 18.marta ove godine imamo i Magical Mail Srbija. Uz njenu dozvolu jedna divna srednjoškolka je pokrenula Instagram profil magical_mail_srbija kako bi što više ljudi moglo da čuje za ovaj projekat i kako bi deca dobijala pisma na svom jeziku.\nOno što je važno da znate jeste da – Svako može da se prijavi i veoma je lako 😊\nUkoliko ste roditelj deteta sa smetnjana u razvoju ili nekom hronicnom bolešću potrebno je da pošaljete u privatnu poruku Instagram profila:\nšta sve vaše dete voli (od igračaka, crtaća, boja, slatkiša,…),\nadresu (adresa moze da bude i od bake, deke, komšija i td.)\nO zaštiti i privatnosti podataka se itekako brine, samo pažljivo odabrane osobe učestvuju u razmeni pisama i pošiljki. Magical mail Srbija će se postarati da detetu nađu nekoliko pošiljaoca (neki će poštu poslati jednom, a neko možda i na mesečnom nivou). Ono što je od vas potrebno kako biste se zahvalili onome ko je poslao, a i kao uverenje da je pošta primljena i uručena da pošaljete sliku deteta sa pismom ili poklonom uz kratku poruku za pošaljioca kako bi se postavilo na Instagram profil (takođe na vama je da odaberete da li želite da ostanete anonimni i da se ne spominje vaše ime u samom postu).\nKako da se prijavite kao pošaljlac?\nUkoliko želite da budete jedan od pošaljica koji mame osmeh deci na lice, potrebno je da se javite u inboks stranice kako bismo se dogovorili oko detalja. Deci možete da pošaljete pismo podrške, stikere, igračke, slatkiše,… ono što decu najviše raduje jesu čestitke i pisma koja dobijaju od druge dece – najvažnije je da je od srca ❤\nTakođe potrebno je da naglasite da li želite da šaljete poštu samo jednom, više puta različitoj deci ili jednom mesečno jednom detetu.\nHvala vam na interesovanju za ovaj neprofitabilni program i pomozite nam da ga proširimo kako bi svako dete (sa poteškoćama ili zdravstvenim problemima) dobijalo Magicnu Poštu, radovalo se poštaru i znalo da nije samo u svojoj borbi!\nOriginalni Instagram profil Magical mail – https://www.instagram.com/magical_mail_/\nInstagram profila Magical mail Srbija – https://www.instagram.com/magical_mail_srbija/\nTagged deca, inkluzija, magical mail srbija, magična pošta, podrška, Smetnje u razvoju


BEES 2014 krajem novembra u Beogradu | Energetski portal Srbije\nBEES 2014 krajem novembra u Beogradu\nU Sava centru u Beogradu 20. novembra ove godine biće održana druga po redu konferencija Biznis energetske efikasnosti u Srbiji (BEES). Cilj ove konferencije je uspostavljanje saradnje između kompanija i lokalnih samouprava kako bi se kroz javna privatna partnerstva realizovali projekti energetske efikasnosti i obnovljivih izvora energije.\nU okviru konferencije BEES 2014 biće održan panel posvećen finansiranju projekata energetske efikasnosti i obnovljivih izvora energije kroz javno-privatna partnerstva čiji će moderator biti predstavnik Ministarstva rudarstva i energetike gospodin Aleksandar Durković. U okviru panela biće reči o regulativama i rizicima iz ove oblasti, ali će biti predstavljena i iskustva Evropske unije u finansiranju ovakvih projekata.\nNa panelu „Efikasno koršćenje obnovljivih izvora energije u proizvodnji toplotne i električne energije“ jedna od glavnih tema će biti kako da bude povećan udeo bioenergije iz obnovljivih izvora energije u ukupnoj finalnoj potrošnji energije. Osim toga, govoriće se i o modelima finansiranja OIE projekata, izgradnji malih hidroelektrana i solarnih sistema. Biće predstavljeni i međunarodni standardi i sistemski pristup u povećanju energetske efikasnosti.\nU okviru panela koji će se baviti povećanjem energetske efikasnosti kroz sanaciju energetskih izvora, distributivne mreže, javnih i stambenih zgrada i rekonstrukciju javne rasvete biće predstavljeni biznis modeli za realizaciju ovakvih projekata u lokalnim samoupravama. Takođe će biti reči o ESCO modelu, modelu javno-privatnog partnerstva i primeni novih tehnologija.\nBiće održana i B2B prezentacija projekata energetske efikasnosti i obnovljivih izvora energije lokalnih samouprava.\nKonferenciju BEES 2014 organizuje Mas Media International uz podršku Kraljevine Holandije, a očekuje se preko 400 učesnika i to predstavnika međunarodnih finansijskih institucija i organizacija, domaćih i stranih kompanija, lokalnih samouprava i predstavnika ministarstava.


Predstavnica Populacijskog fonda Ujedinjenih nacija (UNFPA) u Bosni i Hercegovini Aynabat Atayeva je tijekom sastanka u Sarajevu informirala ministra civilnih poslova BiH Adila Osmanovića o aktivnostima koje ta organizacija Ujedinjenih nacija planira u regiji, s posebnim osvrtom na stanje u Bosni i Hercegovini.\nAtayeva je izrazila zabrinutost zbog podataka i predviđanja prema kojima se Bosna i Hercegovina suočava sa zabrinjavajuće malim natalitetom, starenjem stanovništva, te velikim brojem mladih i obrazovanih ljudi koji napuštaju zemlju. Sve ovo, smatra ona, može biti problem za gospodarstvo Bosne i Hercegovine ukoliko se ne poduzmu mjere prevencije.\nMinistar Osmanović je naglasio da je svjestan problema s kojim se naše društvo suočava, ali i da su migracije stanovništva trend suvremenog svijeta.\nNa sastanku je najavljeno da će u listopadu u Sarajevu biti održana međunarodna konferencija na kojoj će brojni eksperti govoriti o ovim temama i iznijeti primjere država koje su našle uspješna rješenja za demografske probleme, priopćeno je iz Ministarstva civilnih poslova BiH, prenosi Fena.\nČestitka ambasada u BiH povodom Parade ponosa\tLikvidacija iz osvete za ubistvo u I. Sarajevu


Sava Vidanović: kuca gora-baba se ceslja\nDok se Albanci na Kosmetu u najvecoj meri pripremaju za nezavisnost Kosova, rade na nacrtu Ustava , naoruzavaju elitnu armiju "Orlovi", dotle srpsko rukovodstvo se bavi "vaznim" poslovima saradnje sa Hagom, isporukom generala, rasprodajom preostalih privrednih organizacija u Srbiji.\nNacrt Ustava nezavisnog Kosova po narudzbini albanskog rukovodstva sa Kosova napravio je i predao Rugovi americki pravnik Pol Vilijams koji treba da zameni ustavni okvir kao privremeni akt usvojen 2001. godine Do jeseni nacrt Ustava treba da prodje Skupstinsku proceduru i na prolece iduce godine sa kojim bi se islo na medjunarodnu konferenciju slicnu Rambujeu.\nUporedo se radi i na zahtevima za priznanje nezavisnog Kosova od strane Makedonije Turske i Crne Gore. U slucaju da ne bude islo sve po planu opcija nasilja nije iskljucena. Reorganizacija OVK u elitnu armiju kosovskih ORLOVA moderno naoruzane i obucene, koja je prisutna na celoj teritoriji Kosmeta , nestrpljivo ocekuje signal za akciju nezavisnog Kosova.\nAlbanski lobisti u americkom kongresu pripremaju za prolece rezoluciju o nezavisnom Kosovu . Sve su to ozbiljne pripreme do cilja-nezavisnog Kosova a da Tadic i Kostunica ne preduzimaju nikakve mere za sprecavanje ocepljenja Kosova od Srbije.Kuca gori a baba se ceslja.\nVilijemu Vokeru nekadasnjem sefu verifikacione komisije na Kosovu se omogucava da postane kljucni covek novo formirane kargo kompanije Dajan Korp u izgradnji u Beogradu.\nOd kakvog je znacaja za Amerikance kargo kompanija Dajan Korp i kakva je njena buduca uloga bas na ovim prostorima u srcu Srbije, nasi politicari nisu svesni.Tadicu Kostunici i Draskovicu je najvaznije da zadrze svoje polozaje po ceni rasparcavanja Srbije. Potrebne su nove mere i inicijative sprecavanja srpske katastrofe.Novi parlamentarni izbori, novi ljudi su prekopotrebni srpskom narodu koji ce zauzeti odgovorna mesta i odlucno stopirati sadasnja desavanja,ili u krajnjem slucaju vojna diktatura za spas Srbije.\nPosted by Sava at 21.2.05


Zašto ne bi trebalo da izađete iz kuće bez prve jutarnje kafe – I miris i ukus – Kafenisanje - Grand Kafa\nI miris i ukus 22.03.2021\nPozitivan stav je kao savršena šoljica kafe – ne počinjite dan bez njega! Sigurni smo da je svakom od vas poznat onaj osećaj buđenja sa željom da odspavate još malo, makar 5 minuta duže. Ipak, pred vratima vas čeka novi dan, pun različitih izazova, zato - osmeh na lice i započnite ga sa elanom! Zatvorite oči na kratko, udahnite duboko i pomislite na šoljicu omiljene kafe, na onu neodoljivu aromu i pun ukus, koji osećate u svakom gutljaju. Baš ta šoljica vašeg nezamenljivog napitka, pružiće neophodnu dozu energije i motivacije svakog novog jutra i biće vam jasno zašto bi trebalo da bude sastavni deo vašeg početka dana.\nNakon što vas je šoljica kafe razbudila i nakon što ste se napunili pozitivnom energijom, razbistrili i organizovali svoje misli, biće vam mnogo lakše da zakoračite u dan.\nZbog čega je prva jutarnja kafa vaš nezaobilazni ritual? Podelite sa nama u komentaru.


General-potpukovnik Ljubiša Jokić na Vojnom komitetu NATO\nDatum objave: 17.05.2017 14:03 | Autor: mod\nNačelnik Generalštaba Vojske Crne Gore, general-potpukovnik Ljubiša Jokić učestvovao je na današnjoj redovnoj sjednici Vojnog komiteta NATO u Briselu, u formatu načelnika generalštabova zemalja članica.\nNačelnici generalštabova su razmatrali aktuelna bezbjednosna pitanja, sa posebnim osvrtom na borbu protiv terorizma i jačanje zajedničkih i nacionalnih sposobnosti u suprotstavljanju aktuelnim izazovima.\nGeneral Jokić je upoznao najviše vojno tijelo NATO sa dostignućima u procesu integracije Crne Gore, kao i planovima za nastavak tih integracija u narednom periodu. On je naglasio da su ispunjeni svi uslovi iz vojno-odbrambenog dijela, za punopravno članstvo u NATO i zahvalio načelnicima generalštabova zemalja članica i strategijskim komandama vojne strukture NATO na podršci koju pružaju Vojsci Crne Gore u procesu integracije.\nGeneral Jokić je naglasio da je prisustvo NATO od izuzetne važnosti za stabilnost regiona, koja će biti ojačana članstvom Crne Gore u Alijansi.\n„Crna Gora će nastaviti da promoviše vrijednosti Alijanse na osnovu sopstvenih iskustava iz perioda pristupanja i integracije“, zaključio je general Jokić.\nU svom obraćanju Vojnom komitetu, generalni sekretar NATO Jens Stoltenberg je naglasio značaj ispunjenja obaveza sa samita u Velsu i Varšavi, a posebno povećanja izdvajanja za odbrambeni budžet i ravnomjernu podjelu tereta u pogledu doprinosa kolektivnoj bezbjednosti.


Peking: Strože mere i dalje na snazi\nIzvor: B92, 18.Jun.2020, 09:13\nU glavnom gradu Kine Pekingu danas je prijavljen pad novozaraženih kornavirusom. Prijavljen je 21 novi slučaj, u odnosu na jučerašnjih 31 .\nGrad nastavlja da primenjuje strože mere da suzbije epidemiju.\nMeđu slučajevima izvan Pekinga četiri su doneli putnici koji su došli izvan zemlje a tri su prijavlljena u gradu Tiandžin i provinciji Hebej, koji se >> Pročitaj celu vest na sajtu B92 << graniče sa Pekingom.\nPoprtparol gradske vlade Hu Heđijan rekao je danas da je u Pekingu zabeleženo ukupno 158 slučajeva zaraze od kada je primećeno novo žarište prošle nedelje u velikoj veletržnici.\nSvako ko je bio blizu veletržnice Sinfad od 30. maja, kao i njihovi bliski kontakt će biti u karantinu od 14 dana i testirani najmanje dva puta, rekao je gradski zvaničlnik Džang Ge.\nNezavisne Novine: Registrovan 21 slučaj zaraze u Pekingu\nIzvor: Radio Slobodna Evropa, 18.Jun.2020\nU glavnom gradu Kine Pekingu danas (18. jun) je prijavljen pad novozaraženih korona virusom sa 21 novim slučajem u odnosu na 31 dan pre toga, dok grad nastavlja da primenjuje strože mere da suzbije epidemiju. Kineski zvaničnici prijavili su 28 novih slučajeva zaraze za prethodna 24 časa u celoj...


Master rad kandidatkinje Ane Popović\nMaster rad kandidatkinje Ane Popović pod nazivom: „Uloga ljudskih resursa u implementaciji poslovne strategije, sa osvrtom na uslužne delatnosti” je izložen u biblioteci Univerziteta Singidunum, Danijelova 32, na uvid javnosti.\nMaster rad kandidatkinje Danijele Pekeč\nMaster rad kandidatkinje Danijele Pekeč pod nazivom: „Korporativne obveznice - računovodstveni tretman, upravljanje rizicima, budžetiranje i revizija” je izložen u biblioteci Univerziteta Singidunum, Danijelova 32, na uvid javnosti.\nMaster rad kandidatkinje Bojane Vinković\nMaster rad kandidatkinje Bojane Vinković pod nazivom: „Brendiranje i upravljanje odnosa sa potrošačima u farmaceutskoj industriji, na primeru Hemofarm a.d.” je izložen u biblioteci Univerziteta Singidunum, Danijelova 32, na uvid javnosti.\nMaster rad kandidata Miloša Obrenovića\nMaster rad kandidata Miloša Obrenovića pod nazivom: „Konsolidacija poslovanja kroz nove poslovne projekte i transformacija organizacije” je izložen u biblioteci Univerziteta Singidunum, Danijelova 32, na uvid javnosti.\nMaster rad kandidatkinje Ivane Pantić\nMaster rad kandidatkinje Ivane Pantić pod nazivom: „Strategijski aspekt selekcije ljudskih resursa u postizanju održive konkurentske prednosti u bankarskom poslovanju” je izložen u biblioteci Univerziteta Singidunum, Danijelova 32, na uvid javnosti.\nMaster rad kandidatkinje Milice Radičević\nMaster rad kandidatkinje Milice Radičević pod nazivom: „Uloga i značaj projektnih timova i projekata na putu Srbije ka članstvu u Evropskoj Uniji, na konkretnom primeru projekta: Inovativni manadžment za nove proizvode” je izložen u biblioteci Univerziteta Singidunum, Danijelova 32, na uvid javnosti.\nMaster rad kandidata Čabe Braška\nMaster rad kandidata Čabe Braška pod nazivom: „FX trgovinsko ekspertni sistem” je izložen u biblioteci Univerziteta Singidunum, Danijelova 32, na uvid javnosti.


Stručni skup “INTEGRALNO PROJEKTOVANJE” – Personal magazin\nPrivredna komora Beograda, Inženjerska komora Srbije, hiCAD i Ekapija organizovaće stručni skup na kome će Viktor Várkonyi, izvršni direktor Graphisoft-a održati predavanje na temu integralnog projektovanja. Pozivamo sve zainteresovane da…\nPrivredna komora Beograda, Inženjerska komora Srbije, hiCAD i Ekapija organizovaće stručni skup na kome će Viktor Várkonyi, izvršni direktor Graphisoft-a održati predavanje na temu integralnog projektovanja. Pozivamo sve zainteresovane da prisustvuju ovom skupu na kome će biti u prilici da se iz prve ruke upoznaju sa aktuelnim trendovima u projektovanju.\nPovodom 15. godina prisustva Graphisoftovog ArchiCAD-a u regionu, izvršni direktor Viktor Várkonyi će 2. marta 2011. godine posetiti Beograd. Ovo je prva takva poseta izvršnog direktora ili predsednika Graphisoft-a u celom regionu.\nProšlogodišnje istraživanje o korišćenju CAD/BIM softvera u projektovanju, koju je sprovela Privredna komora Beograda, pokazalo je da se često ne koriste svi dostupni integrisani alati, zbog čega je značajno uložiti napor za dodatnu edukaciju i informisanje projektanata.\nStručni skup će biti održan u prostorijama Inženjerske komore Srbije, Bulevar vojvode Mišića 37 (2. sprat) u sreda, 2. mart 2011. od 11 do 15 časova.\n11.00 Otvaranje Predsednik IKS – Prof dr Dragoslav Šumarac, dig\n11.10 Graphisoft – 15 godina prisustva – Ivan Hajzler, dipl. mat. hiCAD, Novi Sad\n11.25Integralno projektovanje – BIM saradnja, Viktor Várkonyi, CEO Graphisoft, Budimpešta\n12.00 Pitanja i odgovori\n13.00 Naša ArchiCAD iskustva – Milan Radoičić, dia, ZAP, Beograd\n13.20 Naša EcoDesigner iskustva – Duško Maksimović, dig, BDSP, London/Beograd\n13.40 ArchiCAD 15 – Izazovi, Graphisoft, Budimpešta\n14.00 Pitanja i odgovori\nIzložba radova ArchiCAD korisnika i Workshop: ArchiCAD, EcoDesigner.\nUčešće na Skupu je besplatno uz obavezno prijavljivanje na na mail: [email protected], Ova adresa el.pošte zaštićena je od spam napada, treba omogućiti JavaSkript da biste je videli sa osnovim podacima: ime i prezime, naziv i sedište firme, broj telefona. U slučaju većeg broja prijavljenih od kapaciteta sale, tražićemo pojedinačnu e-mail potvrdu dolaska.\nStručni skup “INTEGRALNO PROJEKTOVANJE” was last modified: February 5th, 2011 by Redakcija\nSaga dobila Cisco priznanje za izuzetnost od svojih korisnika\nWEB aplikacija RGZ za pomoć popisu stanovništva


Ivanko: Bez konačnog statusa Kosova neće biti ekonomskog razvoja\nPortparol UNMIK-a Aleksandar Ivanko izjavio je da međunarodna zajednica ima plan nepredviđene mogućnosti koji bi bio primenjen u slučaju jednostranog proglašenja nezavisnosti Kosova, ali nije želeo u izjavio za radio B92 da otkrije detalje tog plana.\nPortparol UNMIK-a smatra da ipak neće doći do jednostranog priznanja nezavisnosti Kosova iako to svi tumače kao „plan B“ i izražava uverene da se svi još drže „plana A“, odnosno da sve mora da proše kroz Savet bezbednosti UN. Upian šta će međunarodna zajednica da uradi u slučaju jednostranog priznanja nezavisnosti, Aleksandar Ivanko je izbegao odgovor, ponovio da UNMIK želi što pre rezoluciju Saveta bezbednosti i zatim naglasio da postoji plan nepredviđene mogućnosti čije detalje nije želeo da iznosi u javnost.\nPortparol UNMIK-a smatra da je u interesu Beograda da insistira na rešenju statusa Kosova u kome će prava Srba biti zaštićena, u kome će moći da nađu posao i zarađuju novac. Bez konačnog statusa neće biti ekonomskog razvoja, a mnogi strani investitori doći će na Kosovo tek kada se reši status, rekao je Aleksandar Ivanko.\nA zvanični Beograd u ponedeljak nastavlja stranačke konsultacije oko usvajanja nove parlamentarne rezolucije kojom se još jednom ističe zainteresovanost Srbije da očuva Kosovo u okviru svojih granica.\nS namerom da to još jednom pokuša da objasni evropskim liderima, premijer Vojislav Koštunica će u ponedeljak u Lisabonu razgovarati sa predsednikom Portugalije Anibalom Silvom, premijerom Žozeom Sokratešom i predsednikom Parlamenta Žaime Gameom a dan kasnije u Berlinu će se sastati sa nemačkom kancelarkom Angelom Merkel i ministrom spoljnih poslova Frank-Valterom Štanmajerom.


'Naš odnos sa Rusijom je sada drugačiji i najgori je od kraja Hladnog rata'\nIzvor: B92, 13.Jun.2021, 16:17\nČlanice NATO-a će na samitu u ponedeljak u Briselu, kojem prisustvuje i američki predsednik Džo Bajden, razgovarati o promeni strateškog koncepta.\nPoslednji put je NATO dokument o svojim ciljevima usvojio 2010, a od tada su se izmenile bezbednosne pretnje, prenosi "Glas Amerike".\n"Recimo, u aktuelnom konceptu se Kina uopšte ne pominje, a skoro da se ne pominju ni klimatske promene. Takođe, naš >> Pročitaj celu vest na sajtu B92 << odnos sa Rusijom je sada drugačiji i najgori je od kraja Hladnog rata. Istovremeno, razvijeniji su sajber napadi i takve vrste pretnji", kazao je generalni sekretar NATO-a Jens Stoltenberg.\nNATO nije razmatrao promene strateškog koncepta za vreme mandata Donalda Trampa.\n"Evropljani nisu hteli da otvaraju Pandorinu kutiju tokom Trapovog mandata jer nisu znali šta da očekuju", rekao je Den Hamilton iz vašingtonskog Vilson centra.\nTramp je imao loše odnose sa liderima unutar alijanse, stalno ih kritikovao da treba da povećaju budžete za odbranu i "dug NATO-u" i preispitivao Član 5 o zajedničkoj odbrani članica.\nBajden je ranije rekao da će u Briselu jasno staviti do znanja da su SAD posvećene NATO-u i Članu 5. Američki predsednik će u Brisel doputovati u nedelju pred samit lidera NATO-a i samit lidera EU.\nPotom mu predstoji susret sa ruskim predsednikom Vladimirom Putinom u Ženevi.\nNa samitu NATO-a biće obeležen i kraj vojnog angamžama u Avgaistanu, a povlačenje američkih vojnika je do pola završeno.\n"Ova administracija hoće da pokaže, i rečima i delima, da SAD snažno stoje uz evropske saveznike. Ali, i dalje ima mnogo izazova u transatlantskim odnosima u smislu kako se boriti protiv Rusije i Kine, Kovida 19, klimatskih promena", kaže za Glas Amerike Mark Simakovski iz Atlantskog saveta.\n"Bolje bi bilo da predsednik iskoristi vreme na težak, ali neophodan razgovor unutar NATO-a o spornim temama. To bi značilo evaluaciju i zatvaranje politike "otvorenih vrata", što sada iziskuje mnogo veće troškove nego što donosi benefite", kaže Den Depetris iz organizacije Prioriteti odbrane.\nČlan 10, poznat kao politika otvorenih vrata, govori o tome da neka zemlja može biti pozvana da se pridruži ako o tome postoji konzenzus, i to je stvorilo jaz između onih koji kažu da takvo pravilo oslikava stabilnost organizacije, do drugih koji smatraju da ugrožava njen mandat.\n"Bajden bi takođe trebalo da ojača NATO mehanizme za rešavanje konflikta dijaloga sa Rusijom", kaže Depetris.\nNeki američki analitičari smatraju da bi američki predsednik mogao da bude dočekan sa skepticizmom u Briselu.\n"Oni vide šta se događa kod nas, zabrinuti su zbog budućnosti Republikanske stranke. Brinu šta će biti posle Bajdena i da će neki negativni stavovi prema saveznicima i NATO-u ponovo biti aktuelni", kaže Rejček Elihus iz Centra za međunarodne i strateške studije.\nBlic: "KINA NAM SE PRIBLIŽAVA" Stoltenberg: Peking nije neprijatelj, ali je bezbednosni izazov\nB92: "Moramo da odgovorimo, zacementiraćemo"\nVOA: NATO potvrdio snagu savezništva, upozorio na pretnje Rusije i Kine


Mihajlović besan, Ljajić može da ide iz Torina\nB92\t20.03.2017 13:35\nTrener Torina Siniša Mihajlović odlučio je da se na leto odrekne Adema Ljajića, prenosi Tutosport.\nKako se navodi, Mihajlović je blago rečeno ljut što je Ljajić prilikom izmene protiv Intera otišao direktno u svlačionicu i to je kap koja je prelila cašu, pogotovo što nekadašnji igra; Partizana, Fiorentine i Rome ne pruža partije na očekivanom nivou.\nOn je ove sezone na 24 utakmice postigao samo šest golova u Seriji A i gotovo je izvesno da mu u narednom meču protiv Udineza sledi "selidba na klupu".\nMihajlović i Ljajić imali su sukob u vreme kada je sadašnji trener Torina bio selektor Srbije zbog nacionalne himne, ali sada je u pitanju Ljajićevo ponašanje prema ekipi, na terenu, ali i van njega.\nTitula, pa ŠOK - Ronaldo se oprostio od Reala?!Real prvak Evrope, Bejl junakLiga šampiona: Realov het-trik ili Liverpul šesti putMilošević: Selektor se vodio formom, ja bih dodao samo još jednogOvo je Krstajićev spisak za Svetsko prvenstvoKup je Partizanov – preokret crno-belih za prvi Đukićev trofejNapoli spremio milione: Karlo Ančeloti novi trener NapolijaKazemiro: Ne bih mogao da igram za Barsu, nemam njihov fudbalski DNKKraj transfer sage: Nejmar prelomio, evo gde će igrati sledeće sezoneJuventus se odriče Sandra i Mandžukića zbog SergejaPSŽ zvao BufonaKrstajić: Sve je moguće, pa i da Srbija bude u finaluLovren: Spreman sam da zaustavim RonaldaZidan: Spremni smo za finale Lige šampionaMilivojević o SP: Cilj osmina finala, pa šta budeZapalio se Zvezdin autobusCrveno-beli zvanično krunisani: Zvezdi uručen šampionski peharZvezda protiv Voždovca slavi tituluZvanično: Bufon napušta JuventusRadnički će u Evropu, Spartak čeka


Stefanović: Privedeno 15 osoba zbog napada na poslanike - Politički.rs\n“Ovi ljudi će u narednim minutima biti predati nadležnim sudovima za prekršaje koji će izricati kazne u skladu sa zakonom”, navodi se u saopštenju ministra policije.\nOn je ocenio kao “čist fašizam fizički nasrtaj Boška Obradovića i dela pristalica Saveza za Srbiju na narodne poslanike i druge ljude koji su pokušavali da uđu u Narodnu skupštinu”.\n“Fizičko obračunavanje sa ljudima i da ih uz to maltretirate, cepate, nasrćete na njih i pretite im batinanjem i svim drugim zato što misli drugačije od vas nikada nije, neće i ne sme da bude dozvoljeno u našoj zemlji”, naveo je Stefanović.\nMinistar policije je poručio svima da će “policija i ostali nadležni državni organi veoma brzo i efikasno reagovati u ovakvim slučajevima”.\nI nećemo dozvoliti da bilo ko bude žrtva nasilja, da bilo kome budu ugrožena prava i slobode i da bilo ko trpi bilo kakvu vrstu torture, zato što ima drugačiji stav o Srbiji ili zato što ima pravo da drugačije politički deluje”, naveo je Stefanović u saopštenju.\nTagged: MARJAN RISTIČEVIĆ, MUP SRBIJE, NEBOJŠA STEFANOVIĆ, SKUPŠTINA SRBIJE


Politika: "Nađite mi termin i dolazim u Srbiju" - BalkaniYUm.TV '); } //]]>\n"Nađite mi termin i dolazim u Srbiju"\nPredsednik Kine Si Đinping prihvatio je poziv premijera Aleksandra Vučića da poseti Srbiju.\n"Nađite mi termin i ja dolazim u posetu Srbiji", odgovorio je predsednik Kine na poziv premijera Vučića.\nVučić je od Đinpinga zatražio i da podrži kinesku kompaniju HBIS, koja je zainteresovana za preuzimanje Železare Smederevo, što je, kako je rekao premijer, apsolutni prioritet Srbije.\nVučić, koji je u u kineskom gradu Sudžou učestvovao na samitu NR Kine i 16 država Centralne i Jugoistočne Evrope, danas je započeo bilateralnu posetu toj zemlji susretom sa predsednikom Kine Si Đinpingom.\nOni su, kako je saopštila vladina Kancelarija za saradnju s medijima, razgovarali o ekonomskim i političkim odnosima dve zemlje.\nSrbija Kinu doživljava kao velikog prijatelja, rekao je Vučić i zahvalio na podršci koju je ova zemlja pružala Srbiji kako po pitanju suvereniteta i teritorijalnog integriteta, tako i u Unesku.\nVučić je naglasio važnost ekonomskih razloga posete srpske delegacije Kini i istakao da je Srbija potpisala najviše sporazuma tokom održavanja samita NR Kine i 16 država Centralne i Jugoistočne Evrope u kineskom gradu Sudžou.\nZa Srbiju su, kazao je premijer, važni projekti izgradnje pruge Beograd-Budimpešta, te dodao da je srpska strana spremna da do kraja godine počne radove na izgradnji.\nPrioritet Srbije u saradnji sa Kinom je izgradnja auto-puteva, kao i industrijskih parkova, za koje već postoji interesovanje nekoliko kineskih kompanija, rekao je premijer i dodao:\n"Ali ono što je naš apsolutni prioritet je Železara Smederevo i saradnja sa vašom kompanijom HBIS, koja je zainteresovana za preuzimanje Železare. Zato Vas molimo da podržite HBIS".\nPredsednik Si Đinping zahvalio je predsedniku srpske vlade na ličnom zalaganju za unapređenje odnosa Srbije i Kine i podvukao da je dugo i tradicionalno prijateljstvo, kao i političko poverenje između dveju zemalja, dovelo do toga da je Srbija za Kinu jedan od prioriteta.\n"Kina želi da sarađuje sa Srbijom u oblasti izgradnje infrastrukture, poljoprivrede, energetike, telekomunikacija, ali i drugim oblastima kao što su kultura i turizam", izjavio je Si Đinping i dodao da uskoro očekuje i otvaranje Kineskog kulturnog centra u Srbiji.\nNaglasio je i da treba raditi na reindustrijalizaciji Srbije i da će Kina podržati kako kompaniju HBIS tako i druge velike kompanije da ulažu u Srbiju.\n"Termoelektrana Kostolac, izgradnja auto-puteva, pruge Beograd–Budimpešta, osnovi su naše saradnje", zaključio je kineski predsednik.\nSi Đinping je rekao da kineske kompanije rade na velikim infrastrukturnim projektima u Americi, Rusiji, Francuskoj i da su kvalifikovane i povoljne za izgradnju sličnih projekata i u Srbiji.


source.ba | Donesena odluka o predmetu Aperkat: Senat i Tamer Kilerdži smješteni iza rešetaka\nSudija sarajevskog Kantonalnog suda Jasenko Ružić odredio je jednomjesečni pritvor ocu i sinu Kilerdži, Senatu i Tameru.\nOni su uhapšeni u akciji Aperkat zbog sumnje da su počinili krivična djela udruživanje radi počinjenja krivičnih djela, neovlaštena proizvodnja i stavljanje u promet droga, teška krađa, pomoć učinitelju poslije učinjenog krivičnog djela, lihvarstvo i oštećenje tuđe stvari.\nNjima je pritvor određen zbog opasnosti da bi, boravkom na slobodi, mogli pobjeći iz BiH te da bi mogli ponoviti krivično djelo.\nDžaner Kilerdži i Nermin Šabanović, koji su, prema tvrdnji Tužilaštva KS-a njihovi saučesnici, pušteni su jučer na slobodu uz mjere zabrane.\nOsumnjičena četvorka je uhapšena zbog sumnje da su od početka 2019. do momenta hapšenja djelovali kao udružena grupa koja je proizvodila i prodavala drogu od amfetaminskog ulja, prenosi Oslobođenje.


EU ZABRINUTA ZBOG UČESTALIH NAPADA NA SRBE: Organizovani teror na Kosovu diže tenzije | DNEVNE\nStav Evropske unije povodom sve učestalijih incidenata, u kojima Albanci napadaju Srbe na Kosovu, jasan je i naravno da nadležni organi treba da otpočnu istragu da bi se razjasnilo o čemu se zapravo radi, smatra izvestilac EP za Kosovo Igor Šoltes.\nOn je to rekao povodom, kako se navodi, sve učestalijih međuetničkih incidenata na Kosovu, prenela je RTK na srpskom jeziku.\n– Ta tema je bila spomenuta u nekoliko navrata u našim razgovorima i naš stav je tu jasan naravno, da treba da počne istraga, da se smanji mogućnost bilo kakvih tenzija koje mogu prouzrokovati bilo kakve negativne reakcije. Tako da se nadam da će nadležnosti organa učini sve što je u njihovoj moći da se razjasni o čemu zapravo se radi – rekao je Šoltes.\nU poslednjih nekoliko dana na Kosovu i Metohiji se dogodilo niz incidenata u kojima su Albanci napadali Srbe, a u jednom od tih napada su trojica Srba bila povređena, od kojih jedan teže kada ga je Albanac pogodio kamenom u glavu.\nAmerički ambasador u Prištini Greg Delavi izrazio je izuzetnu zabrinutost zbog uznemirujućeg broja incidenata prema pojedincima iz srpske zajednice na Kosovu, dodajući da su oni u potpunosti neprihvatljivi.\n– Jasno je i da policija reaguje, to je dobro, ali mislim da reakcija treba da se poboljša i da policija treba da radi više na prevenciji, nego što se bavi time samo onda kada se incident desi – kazao je Delavi i dodao da je Kosovo multietničko društvo i da svi trebaju da daju svoj doprinos za “život u miru sa komšijama”.\n– To je na štetu Kosova i na štetu budućnosti svakog građanina. Moram da kažem da tvrdnje kao što su ”organizovani teror” ili ”upadi na sever” služe samo porastu tenzija između zajednica i stvaraju veću nesigurnost za sve. Sve strane, uključujući i medije, moraju oprezno da vode računa o tome šta pišu, da uzmu u obzir posledice pisanja, i da poduzmu napore za bezbednost i sigurnost na Kosovu – rekao je Delavi.\nŠef Unmika Zahir Taini pozvao je sve nadležne organe da pojačaju napore u borbi protiv nekažnjavanja i da privedu počinioce pravdi, “kao kamen temeljac za unapređenje dijaloga i izgradnju poverenja među zajednicama”.\nPrema njegovim rečima, u demokratskom društvu nema mesta za zastrašivanje i da vladavina prava mora da važi za sve.\nKako se navodi, šef UNMIK-a je istovremeno pozdravio osudu i izjave kosovskih lidera kojim se izražava zabrinutost u vezi sa nedavnim etnički motivisanim incidentima.


Krivična prijava protiv Jorgovanke Tabaković - Jutarnji GLASnik\nGrupa advokata predvođena Markom Nicovićem i Nebojšom Avlijašem podnela je krivičnu prijavu Višem javnom tužilaštvu u Beogradu protiv guvernerke Narodne banke Srbije Jorgovanke Tabaković, jer je, kako navode, počinila krivično delo Zloupotreba službenog položaja, odnosno Povrede prava na upravljanje.\nKako je saopštila Advokatska komora Beograda, guvernerka Narodne banke Srbije je protivno zakonu i propisima dozvolila Jugoslavu Tintoru da vodi tekući račun Advokatske komore Beograda, iako se lažno predstavljao da je na njenom čelu.\nU krivičnoj prijavi koju su Višem javnom tužilaštvu u Beogradu podneli advokati Marko Nicović i Nebojša Avlijaš navodi se da je „Jorgovanka Tabaković između 1. i 4. аvgustа 2017. godine, kršeći propise iz oblаsti plаtnog prometа i oblаsti аdvokаture, dаlа nаlog ‘Bаnci poštаnskoj štedionici’, kod koje se vodi tekući rаčun Advokаtske komore Beogrаdа, dа prihvаti zаhtev zа promenu licа ovlаšćenog zа rаspolаgаnje nа novčаnim sredstvimа, koji je 23. mаjа 2017. godine, neovlаšćeno, podneo advokat Jugoslаv Tintor u ime Advokаtske komore Beogrаdа“.\nDodaje se da se Jugoslаv Tintor „lažno predstаvio dа je on predsednik Advokаtske komore Beogrаdа, iаko je njegov izbor i mаndаt poništen odlukom izborne Skupštine Advokаtske komore Beogrаdа“.\nNicović i Avlijaš u krivičnoj prijavi ukazuju da je Advokatskoj komori pričinjena šteta od oko milion evra.\nU saopštenju dodaju da će grupa advokata obavestiti misiju MMF-a i Svetsku banku u Beogradu o nepravilnostima u radu Banke poštanske štedionice.\nJorgovanka zaposlila protivzakonito penzionera i dala mu platu od 173.000\nTagged JORGOVANKA TABAKOVIĆ, KRIVIČNA PRIJAVA, marko nicović


SEZONA NA OLIMPIJSKOM BAZENU POČINJE U SUBOTU 18. JUNA - Vesti i dešavanja u Vršcu (Vršac, Vrsac, Vršcu, Vrscu)\nKupališna sezona na Gradskom olimpijskom bazenu počinje u subotu 18. Juna. Gradski olimpijski bazen radiće svakog dana od 10:00 do 19:00, a celodnevna ulaznica ostaće nepromenjena i iznosiće 250 dinara, dok će deca do 12 godina starosti i penzioneri istu plaćati svega 100 dinara, koliko će stajati i cena iznajmljivanja ležaljke čiji je kapacitet zbog velikog interesovanja proširen u odnosu na prethodne sezone.\nPretplatne karte za celu sezonu moguće je kupiti u Centru Milenijum po ceni od 5.000 dinara, dok je za zaposlene u vršačkim firmama kupovina sezonskih karata omogućena na pet jednakih mesečnih rata. Svim posetiocima, kao i prethodnih godina na raspolaganju je i Plažni bar koji nudi veliki asortiman pića, hrane i sladoleda.\n“Bezbednost kupača je kao i ranije najvažnija, tako da Olimpijski bazen tokom celog radnog vremena pokrivaju profesionalni spasioci koji poseduju sve neophodne licence, a Zavod za javno zdravlje Pančevo vršiće proveru kvaliteta vode u bazenu svake nedelje, iako je ova zakonska obaveza predviđena jednom mesečno. U okviru kompleksa, za najmlađe kupače radiće dečji bazen, dok su od prošle godine dostupne i nove svlačionice sa tuševima.” saopštili su iz Centra Milenijum kojem je Grad Vršac poverio upravljanje prvim Olimpijskim bazenom.\nPrethodna: Internističko pulmološka ambulanta u SBPB “Dr Slavoljub Bakalović”\nSledeća: Rvački klub Vršac učestvovao je na prvenstvu Srbije u rvanju u Kragujevcu


Počinje obuka pripadnika Granične policije na području Hercegovačko-neretvanskog kantona o korištenju zaštitne opreme\nPočinje obuka pripadnika Granične policije na podr...\nDanas je u prostorijama Zavoda za javno zdravstvo Federacije BiH počela prva obuka za zaposlene u Federalnoj upravi za inspekcijske poslove, a za granične prijalaze Neum, Doljani i Trebinje.\nCijeneći aktuelnu epidemiološku situaciju u svijetu i Bosni i Hercegovini, te uzimajući u obzir činjenicu da se situacija svakodnevno mijenja s obzirom na širenje korona virusa COVID-19, Ministarstvo civilnih poslova Bosne i Hercegovine uz podršku Svjetske zdravstvene organizacije, omogućilo je organiziranje serije radionica za potrebe edukacije zaposlenika Granične policije Bosne i Hercegovine, na kojima će učestvovati policijski službenici sa većih graničnih prijelaza, a koji će nakon provedene obuke svoja znanja prenijeti kolegama.\n„Granični prijelazi su važne ulazne tačke na kojima se s posebnom pažnjom provode aktivnosti granične kontrole i nadzora državne granice, u skladu sa najvišim evropskim standardima. Granična policija Bosne i Hercegovine je važna agencija na državnom nivou sa primarnim zadatkom obavljanja policijskih poslova u vezi s nadzorom i kontrolom prelaska granice BiH“, rekla je tokom sastanka ministrica Gudeljević.\nTokom obuke granični policajci dobit će informacije o tome kako i koju zaštitnu opremu koristiti tokom obavljanja radnih zadataka, kako pravilno odložiti korištenu zaštitnu opremu, te druge korisne informacije u vezi s zaštitom njihovog zdravlja. Značajno je naglasiti da će obuka biti provedena od strane zdravstvenih radnika iz Bosne i Hercegovine i iste će biti provedene i na još nekoliko ključnih lokacija na sjeveru Bosne i Hercegovine.\nObuku će proći i zdravstveni radnici iz primarnih centara u općinama pred kojima su trenutno stavljeni najveći zahtjevi na terenu.\nSerija radionica, koje organizira Ministarstvo civilnih poslova BiH, biće započeta u sjedištu Hercegovačko-neretvanskog kantona, koji je u ovom trenutku jedan od većih žarišta u Federaciji Bosne i Hercegovine i sa više identificiranih izvorišta zaraze.


Predsednik Kosova Hašim Tači (Hashim Thaçi) usprotivio se novim merama Vlade Kosova o ograničenju slobode kretanja bez da se uvede vanredno stanje.\nVlada Kosova je u ponedeljak uveče 23. marta donela odluku da ograniči kretanje ljudi i vozila u periodu između 10:00 - 16:00 i 20:00 - 06:00. Tači navodi da je odluka protivustavna.\nNa konferenciji za novinare u ponedeljak uveče, Tači je kazao da se ograničeno kretanje može uvesti samo ukoliko se prethodno proglasi vanredno stanje.\nPo njegovim rečima, premijer Aljbin Kurti (Albin) i njegova vlada su na flagrantan način prekršili Ustav Kosova.\n"Ograničenje sloboda i ljudskih prava može da se desi samo ukoliko se proglasi vanredno stanje. Vanredno stanje može da objavi samo Skupština Kosova. Tako nešto još uvek ne postoji. Ja ću poštovati Ustav i zakone Kosova ali ću voditi računa i da institucije Republike Kosova deluju u skladu sa Ustavom i našim zakonima", saopštio je Tači.\nOn se pozvao na član 56 Ustava Kosova, u kojem se navodi da "odstupanje od Ustavom zaštićenih prava i osnovnih sloboda, se, na osnovu ovog Ustava, može ograničiti samo nakon objavljivanja vanrednog stanja i samo onoliko koliko je to neophodno u datim okolnostima".\nTači: Institucije da budu spremne za proglašenje vanrednog stanja\n"Građani nisu obavezni da poštuju protiv ustavne odluke i niko ne može da ih kazni za to. Ni Policija Kosova ni bezbednosni organi ne trebaju da sprovedu tu protivustavnu odluku vlade, jer tako čine i krivično delo", kazao je Tači.\nOn je dodao da će u utorak od Ustavnog suda zatražiti da suspenduje i anulira odluku Vlade Kosova.\nNa osnovu odluke vlade, koja još javno nije objavljena, nove mere bi trebale da stupe u utorak, 24. marta. Odluka takođe predviđa da na ulici nema grupa većih od dve osobe, a koje moraju da budu na rastojanju od 2 metara.\nOva ograničenja ne važe sa zdravstvene potrebe, proizvodnju, snabdevanje prodavnica kao i za usluge i aktivnosti koje se povezuju sa upravljanje pandemijom. Takođe zabranjena su bilo kakva javna ili privatna okupljanja na otvorenom ili zatvorenom.\nMinistarka pravde Aljbuljena Hađiu (Albulena Haxhiu), inače iz redova Kurtijevog pokreta Samoopredeljenje, kazala je da je Tači, pozivajući građane da ne poštuju odluke vlade, "pozvao na anarhiju".\n"Na osnovu onoga što sam razumela, predsednik želi da građani stupe u konflikt sa policijom. On poziva na anarhiju. To je neprihvatljivo, naročito kad to dolazi od predsednika", napisala je ona na Fejsbuku.\nOna je dodala da je odluka zakonska i u skladu sa ograničenim merama protiv širenja korona virusa i očuvanja javnog zdravlja i života građana.\nVanredno stanje predložio je prošle nedelje predsednik Tači, ali taj predlog koji treba da predvidi razlog i mere, međutim, još uvek nije stigao u Skupštinu. U slučaju da usvoji, Tači preuzima upravljanje situacijom na Kosovu. Kurti se protivi objavi vanrednog stanja navodeći da vlada drži situaciju pod kontrolom.\nU ponedeljak 23. marta na Kosovu je zabeleženo 26 novih slučajeva zaraženih korona virusom od ukupno 100 testiranih, saopštio je Institut za javno zdravlje u ponedeljak uveče.\nU samo jednom danu 26 novih zaraženih na Kosovu\nPrva žrtva korone na Kosovu\nOvo je najveći broj zaraženih, ali i testiranih u jednom danu na Kosovu.\nOd COVID-19 bolesti koju izaziva korona virus na Kosovu je do sada oboljela 61 osoba.


Srbija u Rači obilježava stradanje Srba u "Oluji" - BIGportal.ba\n4 Avgusta, 2020 4 Avgusta, 2020 080\nDan sećanja na sve stradale i prognane Srbe u oružanoj akciji “Oluja” obeležava se u Rači.\nMeđu prisutnima su predsednik Srbije Aleksandar Vučić, premijerka Ana Brnabić, predsednica RS Željka Cvijanović, srpski član predsedništva BiH Milorad Dodik i patrijarh SPC Irinej.\nPredsednik Srbije Aleksandar Vučić i srpski član Predsedništva BiH Milorad Dodik otkrili su spomen ploču na mostu na Rači, u znak sećanja na sve stradale i prognane Srbe u “Oluji”, koji su tim mostom prešli u Srbiju.\nMost na Rači je nemi svedok stradanja i patnje Srba 1995. godine, koji su izbegli iz Krajine, u napadu hrvatske vojske i policije u akciji “Oluja”.\nIrinej: Tragično stradanje nevinog srpskog naroda\nPatrijarh je nakon služenja pomena svim stradalim Srbima u akciji “Oluja” na mostu na Rači rekao da jedina krivica srpskog naroda koji je živeo u oblasti Hrvatske to što su to bili etnički Srbi i pravoslavni po veri.\n“Tu je da nazovemo krivicom srpski narod platio hiljadama nevinih žrtava”, rekao je Irinej.\n“Obležavamo 25 godina od strašnog stradanja, kada je preko ovog mosta prešlo 250.000 proteranog i unesrećenog srpskog naroda uglavnom nejači lišenog svojih domova i života najbližih, kao najtragičniji događaj u našoj istoriji, a naša braća Hrvati ga slave kao najveći trijumf u svojoj istoriji”, kazao je Irinej.\nStiže Grenel i donosi ukidanje viza za građane KiM?\nNadal prvi put o Đokoviću: Baš mi ga je žao\n“Čudo, senzacija, šok, kolaps” – Slovenci na naslovnim stranama svjetskih medija\nVrtići u Kuljanima i Vrbanji do kraja godine


RFZO: Samo izdajemo knjižice, ne lepimo podatke\nM. D. 29. decembra 2015. 20:00\nRepublički fond za zdravstveno osiguranje (RFZO) saopštio je danas da ta ustanova samo izdaje zdravstvenu knjižicu i da „nema nikakve veze sa lepljenjem podataka kao što su brojevi kartona ili interni podaci zdravstvene ustanove na zdravstvenoj kartici“.\nPrimena Integrisanog zdravstvenog informacionog sistema kojim su predviđeni elektronski servisi su u toku, naveli su iz RFZO.\nRepublički fond samo izdaje zdravstvenu knjižicu, odnosno zdravstvenu karticu, navodi se u saopštenju fonda povodom komentara poverenika za informacije od javnog značaja i zaštitu podataka o ličnosti, Rodoljuba Šabića na Tviter nalogu.\nŠabić je juče na svom tviter nalogu objavio komentar koji se odnosi na kartice zdravstvenog osiguranja: Pametne elektronske zdravstvene kartice na koje lepe papirić sa brojem kartona – elektronsko doba na srpski način?\nIz Fonda ukazuju da nemaju nikakve veze sa lepljenjem podataka kao što su brojevi kartona ili interni podaci zdravstvene ustanove na zdravstvenoj kartici i da samo izdaje zdravstvenu knjižicu.\nZdravstvena kartica na sebi sadrži fizički vidljive podatke kao što su ime i prezime, datum rođenja i LBO osiguranika, broj zdravstvene kartice, koji su dovoljni za ostvarivanje prava na zdravstvenu zaštitu u zdravstvenim ustanovama.\nRepublički fond je svim zdravstvenim ustanovama obezbedio 8.000 čitača bez nadoknade i to prema trebovanju koje su dostavile same zdravstvene ustanove, a koje im je Republički fond isporučio.\nSve zdravstvene ustanove pored tih čitača, imaju na raspolaganju i više načina za proveru zdravstevne katrice i to preko aplikacije KZO, čitač koji se nalazi na sajtu Republičkog fonda i koju svaka zdravstvena ustanova može da preuzme, zatim pomoću aplikacije sa samom sajtu RFZO gde zdravstvena ustanova može unosom LBO osiguranika i broja zdravstvene knjižice da proveri validnost zdravstvene kartice.\nTakođe, mogu da telefonskim putem kontaktiraju matičnu filijalu kako bi proverili validnost zdravstvene kartice, poručuju iz RFZO.\n„Iz svega navedenog, ne postoji razlog zbog koga zdravstvena ustanova ne može da proveri validnost zdravstvene karice, odnosno da osiguranom licu ne pruži zdravstvenu uslugu sa obrazloženjem da nemaju elektronsku opremu, odnosno čitače zdravstvenih kartica“, saopšteno je iz Fonda.\nRFZO stoji na raspolaganju svim zdravstvenim ustanovama u pružanju tehničke podrške u primeni servisa, a takođe je u toku 2015. godine intivizirao aktivnosti na zameni zdravstvenih knjižica, zdravstvenim karticama.\nOsim prednosti koje donosi primena zdravstvene kartice u osnovi, kao što je sprečavanje falsifikovanja isprave,visoka zaštita administrativnih podataka, olakšan proces overe,olakšan proces promene ličnih podataka, u narednom periodu značaj zdravstvene kartice postaće još veći imajući u vidu elektronske servise koje predviđa Integrisani zdravstveni informacioni sistem.\nMinistarstvo zdravlja ih primenjuje, dodaje se u saopštenju RFZO.


Deca i rad: Hoće li zbog pandemije odrasli još više izrabljivati decu - Javni servis\nAli zabrane i zakoni o dečjem radu takođe bi mogli da budu ugroženi – je li došlo vreme da se preispitaju postojeća pravila?\nU izveštaju objavljenom povodom obeležavanja Svetskog dana borbe protiv dečjeg rada, 12. juna, ova agencija Ujedinjenih nacija kaže da bi finansijske poteškoće mogle da podriju zakone usvojene kako bi se zaštitila deca od rada koji ih lišava „njihovog detinjstva, njihovog potencijala i njihovog dostojanstva, a koji je štetan i po njihov fizički i mentalni razvoj.”\n„Zabrinuti smo da će zemlje popustiti zakone i ukloniti zaštitu koja sprečava decu da rade”, rekao je za BBC Bendžamin Smit, ekspert ILO-a za dečji rad.\n„Naš stav je da je svaki odlazak u tom pravcu neprihvatljiv. Kriza nije izgovor da se ponište rezultati koje smo postigli do sada.”\nILO definiše dečji rad kao kršenje osnovnih ljudskih prava i strahuje da bi, kako se korona virus bude širio, on mogao da se nađe u porastu – budući da deca ne idu u školu a mnoge porodice zapadaju sve dublje u siromaštvo.\nNajnovije brojke pokazuju da ima 152 miliona dece uzrasta između 5 i 17 godina koju organizacija smatra „žrtvama dečjeg rada”.\nOko polovine njih učestvuje u onome što se kvalifikuje kao opasan rad – upuštanje u opasne aktivnosti ili pod nezdravim okolnostima.\n„Rizikujemo da izgubimo čitavu generaciju ukoliko to ne uradimo kako treba”, kaže stručnjak.\nBolivija je 2014. godine smanjila minimalnu starosnu granicu za legalno zaposlenje, sa 14 na 10 godina pod određenim uslovima i uz nadzor vlade – što je bio potez koji je izazvao kontroverzu i dobio kritike mnogih organizacija za zaštitu ljudskih prava.\nNeki eksperti su doveli u pitanje i efikasnost univerzalne zabrane dečjeg rada. Grupa međunarodnih akademika je 2016. godine rekla da je zabrana „štetna i nepotrebna”.\n„Rezon iza predloga zakona senatora Harkina bio je da kad se zabrani dečji rad, deca će se tada vratiti u škole. Ali studija koja je sprovedena na delu dece nije pronašla nijedno dete koje je bilo u prilici da pohađa školu”, rekla je Bojden za BBC u intervjuu 2018. godine.\n„Mnoga od njih završila su na mnogo opasnijim alternativnim zanimanjima, kao što je prostitucija i krunjenje cigala. A ta alternativna zanimanja zapravo su bila mnogo opasnija od rada u tekstilnoj industriji.”\n„Ono što viđam među decom u siromašnim zemljama koja rade veoma je postepen ulazak u rad. Ona već poseduju mnoge neophodne veštine”, rekla je ona.\n„Ona već znaju da rukuju novcem. Ona već znaju da prodaju stvari.”\nKad je u pitanju preispitivanje zabrane dečjeg rada, neki glasovi – uključujući samu decu radnike – tvrde da su strogi zakoni prepreka njihovim pravima i zastupaju promenu pravila.\n„Nema nikakvog smisla”\n„Mi znamo da postoje deca koja moraju da rade i koja nam govore da im je to potrebno da bi doneli hranu na trpezu. Mi to ne osporavamo.”\n„Ali nema nikakvog smisla zbog toga smanjiti zaštitu sve dece na svetu”, kaže Smit.\n„Dečji rad produbljuje siromaštvo kod dece i oduzima im detinjstvo.”


Svetski lideri doputovaće u Izrael da prisustvuju u četvrtak Petom Svetskom forumu holokausta, povodom obeležavanja 75. godišnjice oslobođenja koncentracionog logora Aušvic-Birkenau.\n"Sećanje na holokaust, borba protiv antisemitizma" je naziv ovogodišnjeg skupa koji će se održati u Jad Vašemu, Memorijalnom centru holokausta u Jerusalimu.\nOčekuje se da će forumu prisustvovati predsednici Rusije Vladimir Putin, Francuske Emanuel Makron, Nemačke Frank-Valter Štajnmajer, potpredsednik SAD Majk Pens, svi lideri iz Evropske unije, španski kralj Felipe Šesti i britanski princ Čarls, između ostalih.\nBiće to najveći broj stranih lidera koji su se ikada okupili u Izraelu, izuzimajući sahrane premijera Jicaka Rabina i Šimona Peresa, navode izraelski mediji.\nPoljski predsednik Andžej Duda odlučio je da bojkotuje forum pošto nije udovoljeno njegovoj želji da govori u Jad Vašemu uz druge lidere, predvođene Putinom, navodi izraelski list Harec.\nIsti izvor dodaje da je u poslednjim mesecima Putin vodio anti Poljsku kampanju fokusiranu na tvrdnji da je Poljska odgovorna za početak Drugog svetskog rata.\nPredsednik Duda je zabrinut da će Putin da iskoristi skup da nastavi da umanjuje ulogu Sovjetskog Saveza na početku rata i zamagli zločine protiv poljskog naroda.\nDomaćin skupa predsednik Izraela Ruven Rivlin izjavio je da je svrha da se "razmisli kako da se sećanje na holokaust prenese na generacije koje će živeti u svetu bez preživelih i koji se koraci moraju preduzeti da se osigura bezbednost svih Jevreja širom sveta".\nLogistika i koordinacija dolaska tako velikog broja stranih zvaničnika u isto vreme, 47 delegacija, kako navodi Tajms ov Izrael, zahtevala je posebne pripreme, uključujući zatvaranje jednog terminala na Međunarodnom aerodromu Ben Gurion kraj Tel Aviva za sav saobraćaj.\nOko 10.000 policajca biće razmešteno u Jerusalimu i auto-putevima koji vode do tog grada.\nHotel Kralj David je potpuno rezervisan za svetske lidere, uključujući Makrona i princa Čarlsa, Pens i delegacija SAD če odsesti u Hotelu Kraun plaza, a Putin u Hotelu David citadela.\nMinistar spoljnih poslova Izraela Izrael Kac označio je to najvećim diplomatskim događajem u istoriji zemlje, tvrdeći da je njegovo ministarstvo spremno.\nKac koji je kao dete preživeo holokaust smatra da je "moralna obaveza boriti se protiv svog antisemitizma".\nPredsednik Jad Vašema, Avner Šalev ocenio je da ponovno oživljavanje antisemitizma ovogodišnji događaj čini još važnijim.\nTaj specifičan skup po njemu "pruža mogućnost svim šefovima država da stanu ujedinjeni i jasno objave svoju posvećenost sećanju na holokaust i bave se istinskim preispitivanjem porekla i događaja u holokaustu i da se na kraju bore protiv ispoljavanja antisemitizma danas, kao i drugih vrsta mržnje".\n"Život Jevreja je ponovo pod pretnjom u Evropi, pod pretnjom svakodnevnih uznemiravanja i napada na ulicama, u školama, na univerzitetima, na internetu i čak u domovima (Jevreja). Postalo je tako loše da velika većina Jevreja u Evropi više ne oseća bezbedno", rekao je osnivač i predsednik Fondacije Svetskog holokaust foruma Moše Kantor, prenosi Beta.\nSkup u Jerusalimu održaće se četiri dana pre zvanične komemoracije 75. godišnjice oslobođenja Aušvica.\nTa komemoracija će se održati na mestu logora u Poljskoj, kao i svake godine dosad. Na komemoraciji će govoriti predsednik Poljske, u prisustvu predsednika Izraela i Nemačke.


O TELENORU NOVOSTI NOVOSTI I SAOPSTENJA TELENOR BOTANIČKI IZAZOV NA STRAŽILOVU\nBeograd, 2. oktobar 2017. godine – Telenor fondacija je Botaničkoj bašti Stražilovo obezbedila sredstva za 38 novih biljnih vrsta i podržala razvoj aplikacije Telenor botanički izazov. Zahvaljujući saradnji sa Planinarsko smučarskim društvom Stražilovo, posetioci će imati priliku da nauče o svetu biljaka koji ih okružuje i važnosti zaštite i očuvanja prirodnog bogatstva.\n„Jedan od ciljeva Telenor fondacije je edukacija mladih korišćenjem digitalnih servisa, a aplikacijom Telenor botanički izazov spojili smo ta dva aspekta. Posetiocima Stražilova, omogućili smo i besplatan Wi-Fi internet, kako bi svi imali jednaku priliku da uživaju u igrici i unaprede svoje znanje o bogatoj flori botaničke bašte“, rekla je Milica Begenišić, menadžerka Telenor fondacije.\nU Botaničkoj bašti Stražilovo posebnim tablama obeleženo je 50 pretežno drvenastih biljaka poreklom iz Evrope i drugih delova sveta. Uz pomoć android aplikacije, na kojoj se nalazi mapa botaničke bašte sa ucrtanim drvećem, posetioci imaju zadatak da pronađu zadatu vrstu kretanjem kroz park, odgovore na postavljena pitanja i takmiče se sa drugim posetiocima.\n„Ideja nam je da na zanimljiv i inovativan način, kroz primenu digitalnih rešenja i aktivnosti u prirodi, posetiocima Stražilova, a pre svega deci, približimo prirodno okruženje, u zaštićenim područjima, njihov značaj i potrebu za njihovom zaštitom i očuvanjem. Igrica kombinuje veštine orijentiringa, fizičku aktivnost i učenje, kako bi na njima blizak način obogatila edukativne sadržaje koje sprovodimo već dugi niz godina“ rekao je Branislav Srdić, Predsednik PSD „Stražilovo“ Sremski Karlovci.\nPartner u ovo projektu - planinarsko smučarsko društvo „Stražilovo“ iz Sremskih Karlovaca ima dugačku tradiciju usmerenu na promociju značaja boravka u prirodi i aktivnog života. Botanička bašta „Stražilovo“ predstavlja prvu botaničku baštu na prostoru Nacionalnog parka Fruška gora i doprinosi zaštiti biodiverziteta ove planine.


Crna Gora, BiH i Severna Makedonija još čekaju vakcine, a njihovi zvaničnici, naime, ne znaju kog bi datuma u tim zemljama mogla početi vakcinacija.\nMinistarka zdravlja u Crnoj Gori Jelena Bojić Borovinić najavila je juče da se dolazak prvih vakcina u tu zemlju očekuje krajem januara ili početkom februara.\nSeverna Makedonija, sa oko 2.000.000 stanovnika, prve vakcine trebalo bi da dobije tek u martu, najavio je ranije ministar zdravlja Venko Filipče.\nPreko Kovaks programa naručeno je 833.000 doza, a vode se i bilateralni razgovori sa proizvođačima Pfajzerom i Astra Zenekom za nove doze, ali još nema dogovora, niti rezultata.\nI BiH još nije dobila nijedan kontigent vakcina, a predsednik Saveta ministara BiH Zoran Tegeltija najavio je ponovo juče da se prve vakcine očekuju do kraja ovog meseca ili početkom narednog.\nBiH, zemlja sa oko 3,3 miliona stanovnika, vakcine, 1.232.000 doza, što je dovoljno za oko 20 odsto stanovnika, takođe očekuje iz Kovaks programa.\nOsim 400.000 doza koje treba da dobije preko Kovaksa, Republika Srpska najavila je nabavku ruske vakcine Sputnjik V.\nAlbanija je još u septembru potpisala sporazum o ulasku u Kovas program, a do sada je prema zvaničnim informacijama dobila tek negde oko 900 doza.\nČlanice EU, Slovenija i Hrvatska započele su simbolično istovremeno vakcinisanje, a u okviru plana koji je važio za druge države EU.\nSlovenija, sa oko 2.000.000 stanovnika, u prvoj tranši je dobila vakcine Fajzer-Bionteka - nešto manje od 10.000 doza, što je dovoljno za 5.000 građana.\nHrvatska, koja ima oko četiri miliiona stanovnika, naručila je 5,6 miliona doza od različiitih proizvođača - od Astra Zeneke naručeno je 3,6 miliona doza, 900.000 od Džonson i Džonsona, po miliion doza Pfajzera i Moderne i 300.000 doza od KjurVaka.\nDirektor HZJZ Krunoslav Capak juče nije znao da kaže koliko je ljudi primio vakcinu, ali je izneo neobičnu informaciju da iz Pfajzerove vakcine hrvatski lekari uspevaju da izvuku jednu do dve doze više od pet, koliko je upisano u deklaraciji.\nSrbija, sa oko 7,5 miiona staovnika, prva je zemlja regiona koja je počela vakcinaciju svog stanovnistva po precizno utvrđenom planu imunizacije u decembru prošle godine, dan dva pre nego što je vakcinacija počela u zemljama EU.\nVakcinacija je besplatna, a u ponudi su tri vakcine, pa građani mogu da biraju između Fajzerove, ruske Sputnjik V i kineskog Sinefarma. Očekuje se i dolazak Modernine vakcine i još nekih proizvođača, najavio je Vučić.\nInače, vakcine iz Srbije primaju i Srbi na severu KiM, a Priština prvu isporuku vakcina očekuje tek u martu.\nSrbija je i zaštitnu opremu svojevremeno, i vakcinu sada, nabavila zahvaljujući dobroj saradnji, pre svega predsednika Srbije Aleksandra Vučića sa inostranim partnerima i zemljama prijateljima naše zemlje.\nSrbija je zaštitnom opremom pomogla neke države kojima je u tom trenutku ona bila neopodna, a nije isključeno da će to uraditi i sa vakcinom, ako zatreba.\nGoran je sada u Areni, umesto u redu za drugu dozu: Šta ako se zarazite između dve doze vakcine\n"REGULATORNI OKVIR JE IZUZETNO STROG" Direktor farmaceutskog udruženja Inovia: Praktično je nemoguće registrovati vakcinu koja nije bezbedna


BBI banka i Ministarstvo privrede KS: Novih 18 miliona za privrednike po stopi od nula posto | Bosna Bank International\n„BBI banka obezbjedila je u ovu svrhu 18.100.000,00 KM iz vlastitih izvora i snosi rizik povrata sredstava. Ministarstvo privrede KS obezbjeđuje troškove regresiranja profitne marže, pa će privrednici dobiti sredstva po stopi od nula posto, nakon subvencije. Maksimalni iznos finansiranja po jednom korisniku je do milion KM, sa maksimalnim rokom otplate u zavisnosti od vrste i visine zahtjeva za finansiranje do 72 mjeseca. Prioritet u ostvarenju prava na poticajna sredstva finansiranja imaju sve proizvodne, a posebno izvozno orijentisane djelatnosti, te oni subjekti koji u podnesenom zahtjevu za finansiranje navedu da će obezbijediti nova zapošljavanja. Poticajna finansijska sredstva namijenjena su subjektima za obezbjeđenje tekuće likvidnosti, produktivnije poslovanje i rast privrednih aktivnosti, nabavku osnovnih sredstava i investicije i finansiranja za trajna obrtna sredstva.\nMi u BBI banci smo sretni da ćemo implementacijom ovog projekta kreirati nova radna mjesta na području Kantona Sarajevo kroz proširenje obima proizvodnje i poslovnih mogućnosti malih i srednjih kompanija", izjavila je Emina Šišić, predsjednica Uprave BBI banke.\nIzvučeni dobitnici glavnih i nagrada III kruga nagradne igre „BBI I MASTERCARD NAGRAĐUJU 2021“


e-novine.com - Koliko je bilo poginulih u NATO bombardovanju\nKoliko je bilo poginulih u NATO bombardovanju\n23.03.2012 - 10:10 e-Novine\nTrinaest godina nakon bombardovanja tadašnje SR Jugoslavije zbog kampanje etničkog progona koje su Miloševićeve snage vršile na Kosovu protiv Albanaca, Fond za humanitarno pravo izneo je prvu procenu broja ukupnih ljudskih žrtava u periodu od 24. marta do 10. juna 1999. godine, koliko je trajala akcija NATO. Zvanični Beograd do sada još nije izašao sa dokumentovanim podacima o broju poginulih, prepuštajući ovu temu spekulacijama o hiljadama stradalih Srba i potpunoj amneziji o stvarnom broju žrtava među albanskim civilima\nKako se navodi u saopštenju, podaci Fonda za humanitarno pravo (FHP) i Fonda za humanitarno pravo Kosovo (FHP Kosovo) pokazuju da je u periodu od 24.03. do 10.06.1999. godine, u toku međunarodnog oružanog sukoba na Kosovu ubijeno, stradalo ili prisilno nestalo 9.401 osoba, od kojih je 758 stradalo od dejstva NATO. Podaci FHP-a se zasnivaju na analizi preko 6.000 dokumenata - izjava svedoka i preživelih članova porodica žrtava, sudske dokumentacije, državnih izveštaja, izveštaja domaćih i međunarodnih organizacija za ljudska prava, forenzičkih izveštaja, novinskih tekstova, knjiga, monografija i drugih izvora podataka o periodu NATO bombardovanja.\nIzbeglice sa Kosova u Makedoniji 1999.


Položeni venci na mesto atentata na kneza Mihaila Obrenovića - Beograd - Dnevni list Danas\nPočetna » Beograd » Položeni venci na mesto atentata na kneza Mihaila Obrenovića\nPoloženi venci na mesto atentata na kneza Mihaila Obrenovića\nČlan Gradskog veća Vladimir Jestratijević položio je danas cveće na spomen-obeležje u Košutnjaku, na mestu gde je pre 151 godinu ubijen knez Mihailo Obrenović, čiji se grob nalazi u Sabojnoj crkvi u Beogradu.\n0Piše: Danas Online 10. juna 2019. 12.19\nKako prenosi Beoinfo, danas je obeležen i dan kada su ubijeni kralj Aleksandar Obrenović i kraljica Draga Mašin, a na prostoru između Starog dvora i Predsedništva Srbije, gradski sekretar za kulturu Ivan Karl položio je cveće.\nNa današnji dan pre 109 godina ubijen je kraljevski par.\nNjih je ubila grupa oficira predvođena Dragutinom Dimitrijevićem Apisom. Posle ovog događaja, u istoriji poznatog kao „Majski prevrat”, na srpski kraljevski presto došao je Petar Prvi Karađoređević.\nmajski prevrat, Spomenik, venci\nRokenrol igranke u Oficirskom domu iz 1895.\nRokenrol igranke u Oficirskom domu iz 1895. godine


Niški aerodrom Konstantin Veliki koristilo 200.000 putnika - Aviatica\nNiški aerodrom Konstantin Veliki koristilo 200.000 putnika\nAerodrom Konstantin Veliki u Nišu objavio je da su od početka godine ostvareni rekordni rezultati i da je opslužen 200.000-ti putnik.\nOd početka 2017. na niškom aerodromu „Konstantin Veliki“ opslužen je 200.000-ti putnik što predstavlja apsolutni rekord po broju opsluženih putnika u dosadašnjoj istoriji aerodroma, navedeno je u saopštenju tamošnje službe za odnose sa medijima.\nJubilarni 200.000-ti putnik doputovao je iz Memingena na letu aviokompanije Wizz Air.\nU saopštenju aerodroma navodi se da je ova vazdušna luka povezana sa deset evropskih destinacija do kojih se obavi 23 nedeljna leta. Ako se tome doda i najavljena nova linija do Stokholma koju otvara Ryanair od 31. oktobra, očekivanja su da će do kraja ove godine niški aerodrom opslužiti preko 320.000 putnika.\nProšle godine, ovaj aerodrom je imao 124.917 registrovanih putnika što je tri puta više nego 2015. (36.258), a po svemu sudeći u ovoj godini će se nastaviti rast po sličnoj stopi.\nAerodrom Konstantin VelikijubilejNišwizz air


Otrovani kukuruz usmrtio 19 ždralova › Made-in-Germany.rs\nNa parceli na kojoj upravo niče kukuruz, u ataru Opštine Čoka, nađeno je 19 otrovanih sivih ždralova.\nOrnitolog Jožef Gergelj iz Sente, predsednik „Društva za zaštitu i proučavanje ptica Srbije“ izjavio je za novosadski „Dnevnik“ da su dve uginule ptice raskomadale grabljivice, lisice i šakali, a da je 17 ždralova sakupljeno sa parcele, te da su alarmirane nadležne inspekcije od kojih se očekuje da u najskorije vreme preduzmu istragu.\nPretpostavlja se da su se ptice otrovale dok su iskopavale seme kukuruza tretiranog „Furadanom“, opasnim otrovnim pesticidom. Gergelj smatra da su nesavesni poljoprivrednici koristili opasan preparat za tretiranje semena kukuruza i suncokreta i u ovoj prolećnoj setvi, a i dalje ga koriste i pored toga što je Uprava za zaštitu bilja Ministarstva poljoprivrede, šumarstva i vodoprivrede donela odluku o ukidanju dozvole za promet insekticida „Furadan 35 ST“.\nPrema njegovim rečima, tretiranje semena „Furadanom“ je veoma opasno i štetno za sve toplokrvne organizme i naglašava da prilikom setve svakog proleća strada puno divljači, naočito fazana i divljih pataka. On podseća na nedavno uginuće više od 20 jedinki strogo zaštićene vrste orla belorepana, koje je prouzrokovano upravo pomenutim insekticidom. Ovaj preparat za tretiranje semena sadrži izuzetno toksičnu materiju karbofuran koji je poguban po zaštićene retke ptice i drugu divljač.\n– Za 25 godina koliko ptičarim nisam doživeo ovako stravičan prizor na kakav sam naišao na parceli od stotinak hektara, na kojoj niče kukuruz, gde je najverovatnije otrov pokosio ptice. Čekamo da poljoprivredni inspektor i inspektor za zaštitu životne sredine izvrše uviđaj na terenu, mada se još ne zna čija je parcela na kojoj su stradali ždralovi. Ukoliko se potvrdi da je po sredi trovanje „Furadanom“, to će biti osnova za podnošenje krivične prijave zbog uništavanja strogo zaštićenih prirodnih dobara, jer su sivi ždralovi zaštićena vrsta ptica – objašnjava Gergelj i navodi kako je među uginulim ždralovima pronađen i jedan odrasli prstenovani primerak iz Finske.\nNedavni pomor orlova belorepana i rešenje Uprave za zaštitu bilja Ministarstva poljoprivrede, šumarstva i vodoprivrede od pre dva meseca, da se ovaj opasni insekticid povuče iz prometa i zabrani njegova dalja primena, kao da nisu bili dovoljna opomena. Na osnovu donetog rešenja, povlačenje preparata treba da se završi do kraja juna ove godine, međutim sa njegovim korišćenjem je nastavljeno i tokom prolećne setve, iako do „Furadana“ poljoprivrednici dolaze preko ilegalnog tržišta.\nŽdralovi su krupne ptice sa rasponom krila oko 130 centrimetara. Tokom preleta naše zemlje više stotina hiljada ždralova zadržava se kod nas nedelju ili dve, od kraja februara. Protekla zima bila je blaga, pa su se ždralovi ovoga puta masovno zadržali na lokalitetu „Slanih kopova“ kod Novog Bečeja, gde su ljubitelji ptica izbrojali oko 14.000 jedinki na prezimljavanju. Iz Sredozemlja i sa severa Afrike ždralovi se vraćaju na sever Evrope u Skandinaviju, gde u maju mogu mirno da se gnezde u tamošnjim velikim močvarama. U Srbiji se kraće zadržavaju prilikom seobe, gde na žalost, zbog nebrige i stradaju.


Naslovna Info Srbija Uvodi se doživotni zatvor sa uslovnim otpustom\n„Uslovni otpust biće mogućnost a ne obaveza. To je međunarodni standard“, dodao je profesor Bejatović.\nSvaki osuđenik na doživotni zatvor moći će posle 25 godina provedenih iza rešetaka da napiše molbu, a da li će biti i pušten na slobodu uz uslov da ne ponovi krivično delo, o tome će odlučiti sud.\nUvođenje doživotnog zatvora rezultat je potrebe za strožom kaznom kada je reč o učiniocima najtežih krivičnih dela, a obično su to zločini koji potresaju javnost, kao što su ubistva dece.\nBejatović smatra da izvesnost otkrivanja i kažnjavanja više utiče na potencijalne buduće učinioce krivičnih dela nego visina propisane kazne.\n„Statistički imamo povećanu efikasnost krivičnog postupka, ali to je zbog toga što je veliki broj sporazuma sa tužilaštvom i oportuniteta krivičnog gonjenja, ali kada je o klasičnim procesima reč, nema bitnijih pomaka u povećanju efikasnosti krivičnih postupaka. U 50 odsto slučajeva koje smo analizirali u istraživanju, proces je trajao duže od dve godine, a u više od 10 odsto duže od pet godina, kazao je on.\nOn navodi da sudovi imaju poprilično širok prostor za slobodno odlučivanje, kako u pogledu izbora vrste krivične sankcije, tako i u pogledu odmeravanja kazne.\nIzmene krivičnog zakona\nPrethodni tekstRaste broj poginulih u saobraćajnim nezgodama u Bačkoj Palanci\nSledeći tekst„Zajednički granični prelazi rešenje za čekanje na granicama“


Sajam zapošljavanja, 50 mladih dobilo plaćeno stažiranje (FOTO) - Radio Kontakt Plus\nSajam zapošljavanja, 50 mladih dobilo plaćeno stažiranje (FOTO)\n16:19, 13.02.2018Izvor: Radio Kontakt plus\nKOSOVSKA MITROVICA- U Kos. Mitrovici danas je održan Sajam zapošljavanja a 50 mladih sa severa Kosova, zahvaljujući projektu koji je podržan od strane Deutsche Gesellschaft für Internationale Zusammenarbeit (GIZ) GmbH i CEFE Makedonija, imaće tromesečno plaćeno stažiranje u lokalnim preduzećima.\nNa Sajmu zapošljavanja predstavilo se tridesetak lokalnih kompanija a 50 mladih ljudi sa severa Kosova stažiraće tri meseca uz mesečnu nadoknadu od 150 evra zahvaljujući projektu koji je podržao GIZ a implementira CEFE Makedonija.\nDirektor CEFE Makedonija Jovan Stalevski poručuje da imaju za cilj osnaživanje lokalnih zainteresovanih strana i da su kroz projekat „Youth, Employment and Skills” to uspeli da urade.\nProjekat podržava mere koje će omogućiti mladima da uspešno učestvuju na tržištu rada i obezbeđuje im šansu da se susretnu sa poslodavcima, stiču stručnu praksu i učestvuju u lokalnim poslovima, objašnjava on.\nStalevski naglašava da je cilj da se poboljša upošljavanje omladine na Kosovu i podseća da su treneri CEFE održali pet petodnevnih radionica u Mitrovici i trenirali 50 mladih ljudi veštinama zapošljavanja.\nIspred GIZ-a Umrije Keljmendi poručuje da je današnji Sajam zapošljavanja i stažiranje mladih u različitim preduzećima “pobednička pozicija” za sve.\nGlavni cilj ovog projekta je da kreira bolje uslove, zapošljavanje mladih ljudi, jer znamo da su većina stanovništva na Kosovu mladi, etničkih zajednica, manjinskih zajednica povratnika i drugih osoba, naglašava Keljmendi.\nOna se zahvalila svima koji su posetili danasšnji Sajam zapošljavanja u Severnoj Mitrovici, predstavnicima Agencija za zapošljavanje na severu Kosova i predstavnicima Ministarstva radu i Ministarstva prosvete.\nJedna od onih koja je prošla obuku o veštinama zapošljavanja je i Hristina Papazova koja se zahvalila organizatorima na novom iskustvu i mogućnosti da upoznaju timski rad, liderstvo i nastup pred poslodavcima.\n„Mislim da je ovo značilo kako meni, tako i ostalim članovima i mislim da će nam pomoći u traganju za poslom,“- naglašava Papazova.\nNa Sajmu zapošljavanja uručeni su sertifikati mladima koji su uspešno prošli obuku sticanja poslovnih veština a zahvalnice su uručene i predstavnicima Agencija za zapošljavanje iz Zvečana, Zubinog Potoka, Leposavića, Centra građanske energije i NVO “Link” koja je kao partner doprinela realizaciji projekta “Mladi, zapošljavanje i veštine”.